

**Anul 2024 – numărul 21**

**20 - 24 mai**

******

***Din conținutul acestui număr*:**

[Selecție de Acte normative apărute în Monitorul Oficial al României în perioada 20 – 24 mai, 2024 3](#_Toc167695103)

[Comunicate de presă ale Guvernului României 4](#_Toc167695104)

[Premierul Marcel Ciolacu: Vom majora salariul minim pe economie la 3.700 de lei, începând cu 1 iulie 4](#_Toc167695105)

[Premierul Marcel Ciolacu: Turcia este principalul partener comercial non-UE al României; Ne-am propus să creștem schimburile comerciale la 15 miliarde de dolari 4](#_Toc167695106)

[Premierul Marcel Ciolacu: Turcia este principalul partener comercial non-UE al României; Ne-am propus să creștem schimburile comerciale la 15 miliarde de dolari 5](#_Toc167695107)

[Premierul Marcel Ciolacu: Salut semnarea Declarației politice privind constituirea Consiliului de cooperare strategică la nivel înalt între România și Turcia și ridicarea relației bilaterale la un nivel consolidat 6](#_Toc167695108)

[Informaţie Europeană 8](#_Toc167695109)

[NOUTĂȚI – Informații UTILE 8](#_Toc167695110)

[PDD: A fost actualizat Ghidul Solicitantului pentru stabilirea condițiilor de reaprobare a proiectelor de apă și apă uzată contractate conform dispozițiilor art. I din OUG nr. 109/2022 8](#_Toc167695111)

[PDD: A fost actualizat Ghidul Solicitantului Condiții de accesare a finanțării pentru proiectele noi de apă şi apă uzată 8](#_Toc167695112)

[PEO: Lista de răspunsuri la întrebările, propunerile și observațiile formulate privind Ghidul Solicitantului Competențe digitale pentru piața muncii 9](#_Toc167695113)

[PEO: Lista de răspunsuri la întrebările, propunerile și observațiile formulate privind Ghidul Solicitantului Pachet de bază pentru persoanele fără/cu nivel scăzut de formare 9](#_Toc167695114)

[Lista plăților PoIDS – 20.05.2024 9](#_Toc167695115)

[Lista plăților PEO la 20.05.2024 9](#_Toc167695116)

[PDD: Lista proiectelor contractate la 31 martie 2024 9](#_Toc167695117)

[Programul Sănătate: actualizează Ghidul Solicitantului Investiții în infrastructurile publice de unități de primiri urgențe și compartimentele de primiri urgente (inclusiv cu echipamente și dispozitive medicale care deservesc UPU/CPU) sprijinite prin POR 2014-2020 – (proiecte etapizate) 9](#_Toc167695118)

[Programul Sănătate: actualizează Ghidul Solicitantului Investiții în infrastructura publică a ambulatoriilor sprijinite prin POR 2014-2020 – operațiuni etapizate 10](#_Toc167695119)

[PoCIDIF: Centralizatorul propunerilor, observațiilor și întrebărilor privind Ghidul Solicitantului Promovarea dezvoltării economice și sociale prin digitalizarea arhivelor culturale 10](#_Toc167695120)

[Consultări Publice 10](#_Toc167695121)

[Consultare publică, Programul Sănătate: Ghidul Solicitantului „Dezvoltarea de instrumente în domeniul terapiei intensive pediatrice și neonatale/ formarea personalului pentru creșterea capacității de a furniza servicii privind diagnosticul, monitorizarea și tratamentul pacienților critici copii și nou-născuți” 10](#_Toc167695122)

[Consultare publică, PoIDS: Ghidul Solicitantului Servicii de sprijin și reabilitare pentru reintegrarea socială a persoanelor care se confruntă cu dependența de droguri sau alcool 11](#_Toc167695123)

[Consultare publică, Programul Sănătate: Ghidul Solicitantului Investiții în infrastructura publică a ambulatoriilor unităților sanitare/structurilor sanitare publice – dotare 11](#_Toc167695124)

[PNRR 12](#_Toc167695125)

[PNRR: A fost actualizat Ghidul „Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale” 12](#_Toc167695126)

[Consultare publică, PNRR: Ghidul Solicitantului pentru implementarea Investiţiei 4 – Schema de granturi sub formă de bonuri valorice pentru accelerarea utilizării energiei din surse regenerabile de către gospodării 12](#_Toc167695127)

[PNRR: Calendarul apelurilor actualizat la data de 15.05.2024 12](#_Toc167695128)

[Apeluri – Finanțări 12](#_Toc167695129)

[Sprijin financiar în valoare de peste 322 milioane lei pentru susținerea activitații crescătorilor din sectorul suin și avicol în contextul crizei provocate de agresiunea Rusiei împotriva Ucrainei 13](#_Toc167695130)

[Sprijin financiar în valoare de peste 1,53 miliarde lei pentru producătorii agricoli din sectorul vegetal 14](#_Toc167695131)

[PEO: Ghidul Solicitantului Competențe digitale pentru piața muncii 15](#_Toc167695132)

[PoCIDIF: Ghidul Solicitantului Promovarea dezvoltării economice și sociale prin digitalizarea arhivelor culturale 15](#_Toc167695133)

[Din Actualitatea Europeană 15](#_Toc167695134)

[Comisia solicită unui număr de 18 state membre să se conformeze Regulamentului privind guvernanța datelor 15](#_Toc167695135)

[Comisia solicită României și altor 6 state membre să își îndeplinească obligațiile în ceea ce privește clădirile eficiente din punct de vedere energetic 16](#_Toc167695136)

[Procedura de infringement în domeniul impozitării și uniunii vamale 17](#_Toc167695137)

[UE și SUA își consolidează cooperarea în materie de siguranță pentru a preveni utilizarea materialelor radioactive în actele de terorism 18](#_Toc167695138)

[Comisia solicită statelor membre să suspende autorizația pentru o serie de medicamente generice neconforme testate de Synapse Labs 19](#_Toc167695139)

[Excedentul comercial agroalimentar al UE a crescut în februarie 2024 19](#_Toc167695140)

[Comisia amendează Mondelēz cu 337,5 milioane EUR pentru restricții comerciale transfrontaliere 20](#_Toc167695141)

[Un nou sondaj Eurobarometru reflectă opiniile și așteptările cetățenilor UE înainte de alegerile europene 21](#_Toc167695142)

[Fonduri UE în valoare de 17 milioane EUR pentru extinderea infrastructurii de apă și canalizare din județul Gorj, România 21](#_Toc167695143)

[UE garantează accesul la o aprovizionare cu materii prime critice diversificată, la prețuri accesibile și sustenabilă 22](#_Toc167695144)

[Comisia facilitează accesul mai rapid la medicamente, prin norme clare pentru evaluările clinice comune 22](#_Toc167695145)

[Candidații își prezintă viziunile pentru președinția Comisiei Europene 23](#_Toc167695146)

[Curtea de Justiție a UE: reprezentanții statelor membre numesc doi judecători 23](#_Toc167695147)

[Securitatea cibernetică: Consiliul aprobă concluzii pentru o Uniune mai sigură din punct de vedere cibernetic și mai rezilientă 23](#_Toc167695148)

[Politica digitală a UE: Consiliul identifică principalele priorități pentru următorul ciclu legislativ 24](#_Toc167695149)

[Venituri extraordinare generate de activele rusești blocate: Consiliul dă undă verde utilizării profiturilor excepționale nete pentru a sprijini autoapărarea și reconstrucția Ucrainei 25](#_Toc167695150)

[Comisia salută recomandările Grupului de dezbatere al cetățenilor europeni pe tema „Combaterea urii din societate” 26](#_Toc167695151)

[Doi ani de culoare de solidaritate au apropiat UE, Ucraina și Republica Moldova 28](#_Toc167695152)

[Comisia obligă Microsoft să furnizeze informații, în temeiul Regulamentului privind serviciile digitale, cu privire la riscurile inteligenței artificiale generative 29](#_Toc167695153)

[23 mai: Dezbaterea Eurovision între candidații la președinția Comisiei 30](#_Toc167695154)

[Amenințările hibride: Consiliul pregătește terenul pentru desfășurarea echipelor de răspuns rapid în caz de amenințări hibride 31](#_Toc167695155)

[Accesul public la documentele Consiliului: raportul pentru 2023 32](#_Toc167695156)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României  
în perioada  20 – 24 mai, 2024

**Monitorul Oficial, Partea I, nr. 461/ 20 Mai 2024**

* Nr. **199** / **16 Mai 2024**, Ministerul Agriculturii și Dezvoltării Rurale - Ordin pentru modificarea și completarea Ordinului ministrului agriculturii și dezvoltării rurale nr. 127/2024 privind aprobarea formularului-tip al cererii de plată pentru anul 2024.
* Nr. **143H** / **17 Mai 2024**, Biroul Electoral Central - Hotărâre privind interpretarea dispozițiilor art. 51, art. 52 alin. (1) lit. b) și ale art. 52 alin. (4) lit. m) din Legea nr. 33/2007 privind organizarea și desfășurarea alegerilor pentru Parlamentul European, republicată, cu modificările ulterioare.

**Monitorul Oficial, Partea I, nr. 463/ 20 Mai 2024**

* Nr. **2816** / **25 Aprilie 2024**, Ministerul Culturii - Ordin pentru acreditarea temporară a Colecției publice „Zestrea Apusenilor“, cu sediul în localitatea Vața de Jos, județul Hunedoara.

**Monitorul Oficial, Partea I, nr. 465/ 21 Mai 2024**

* Nr. **542** / **13 Mai 2024**, Ministerul Energiei - Ordin pentru aprobarea Schemei de ajutor de stat privind sprijinirea dezvoltării de capacități de producție pe gaz, flexibile, pentru producerea de energie electrică și termică în cogenerare de înaltă eficiență (CHP) în sectorul încălzirii centralizate.

**Monitorul Oficial, Partea I, nr. 466/ 21 Mai 2024**

* Nr. **421** / **22 Aprilie 2024**, Agenția Națională de Cadastru și Publicitate Imobiliară - Ordin privind modificarea Regulamentului de recepție și înscriere în evidențele de cadastru și carte funciară, aprobat prin Ordinul directorului general al Agenției Naționale de Cadastru și Publicitate Imobiliară nr. 600/2023.
* Nr. **3686** / **1 Februarie 2024**, Ministerul Educației - Ordin privind acordarea autorizației de funcționare provizorie pentru unitatea de învățământ preuniversitar particular Școala Postliceală Sanitară „Regina Maria“ din municipiul Lupeni, județul Hunedoara.

**Monitorul Oficial, Partea I, nr. 467/ 21 Mai 2024**

* Nr. **533** / **16 Mai 2024**, Guvernul României - Hotărâre pentru aprobarea Strategiei naționale împotriva traficului de persoane pentru perioada 2024-2028.

**Monitorul Oficial, Partea I, nr. 473 / 22 Mai 2024**

* Nr. **146** / **21 Mai 2024**, Parlamentul României - Lege pentru modificarea și completarea Ordonanței Guvernului nr. 83/2001 privind înființarea, organizarea și funcționarea serviciilor publice comunitare de pașapoarte și serviciilor publice comunitare regim permise de conducere și înmatriculare a vehiculelor.
* Nr. **4394** / **7 Mai 2024**, Ministerul Educației - Ordin privind aprobarea Codului drepturilor și obligațiilor studentului.

**Monitorul Oficial, Partea I, nr. 475 / 23 Mai 2024**

* Nr. **201** / **16 Mai 2024**, Ministerul Agriculturii și Dezvoltării Rurale - Ordin pentru aprobarea schemei de ajutor de stat „Investiții în tehnologii forestiere care îmbunătățesc reziliența și valoarea de mediu a ecosistemelor forestiere“.

**Monitorul Oficial, Partea I, nr. 479 / 23 Mai 2024**

* Nr. **1103** / **22 Aprilie 2024**, Ministerul Economiei, Antreprenoriatului și Turismului - Ordin privind modificarea și completarea Procedurii de implementare a schemei de ajutor de minimis prevăzute în cadrul Programului național multianual de microindustrializare, aprobată prin Ordinul ministrului economiei, antreprenoriatului și turismului nr. 598/2023.

**Monitorul Oficial, Partea I, nr. 483 / 24 Mai 2024**

* Nr. **50** / **23 Mai 2024**, Guvernul României - Ordonanță de urgență pentru modificarea art. 58 alin. (4) și (5) din Legea nr. 448/2006 privind protecția și promovarea drepturilor persoanelor cu handicap.
* Nr. **51** / **23 Mai 2024**, Guvernul României - Ordonanță de urgență pentru modificarea Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România.
* Nr. **52** / **23 Mai 2024**, Guvernul României - Ordonanță de urgență pentru modificarea și abrogarea unor prevederi din acte normative în domeniul achizițiilor publice și achizițiilor sectoriale.
* Nr. **573** / **17 Mai 2024**, Ministerul Energiei - Ordin pentru reinstituirea Schemei de ajutor de stat având ca obiectiv sprijinirea investițiilor în construirea de capacități pentru producția de hidrogen verde în instalații de electroliză.
* Nr. **19** / **24 Mai 2024**, Autoritatea Electorală Permanentă- Hotărâre pentru modificarea anexei nr. 5 la Hotărârea Autorității Electorale Permanente nr. 3/2024 privind aprobarea modelelor listelor electorale care vor fi folosite la alegerile pentru membrii din România în Parlamentul European din data de 9 iunie 2024.

**Monitorul Oficial, Partea I, nr. 484 / 24 Mai 2024**

* Nr. **53** / **23 Mai 2024**, Guvernul României - Ordonanță de urgență privind măsuri referitoare la salarizarea personalului din unele sectoare de activitate bugetară, precum și reglementarea unor aspecte organizatorice.
* Nr. **2049** / **15 Mai 2024**, Ministerul Investițiilor și Proiectelor Europene - Ordin privind aprobarea Schemei de ajutor de minimis „Listarea la bursă a întreprinderilor“.
* Nr. **2684** / **22 Mai 2024**, Ministerul Sănătății - Ordin privind aprobarea normelor de colectare și decontare a costurilor pentru desfășurarea operațiunilor de eliminare a medicamentelor expirate și/sau neutilizate provenite de la populație.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Marcel Ciolacu: Vom majora salariul minim pe economie la 3.700 de lei, începând cu 1 iulie

Premierul Marcel Ciolacu a avut consultări, astăzi, la Palatul Victoria, cu reprezentanții sindicatelor și patronatelor în cadrul reuniunii Consiliului Național Tripartit pentru Dialog Social, a cărei temă centrală a fost nivelul salariului minim brut pe țară garantat în plată.

Șeful Executivului a discutat împreună cu partenerii de dialog social contextul și efectele majorării salariului minim brut pe țară garantat în plată de la 3.300 de lei lunar, cât este în prezent, la 3.700 de lei lunar, începând cu data de 1 iulie 2024. Aceasta va reprezenta o creștere de 12,12%, ceea ce înseamnă o majorare netă de 242 de lei. De asemenea, deducerea fiscală de 200  de lei se va menține până la sfârșitul anului.

” *Creșterea veniturilor și protejarea puterii de cumpărare sunt linii de acțiune pe care le urmărim permanent la nivelul Guvernului. Așa cum am stabilit împreună cu sindicatele și patronatele încă de la sfârșitul anului trecut și am reconfirmat astăzi, în reuniunea Consiliului Național Tripartit pentru Dialog Social, vom majora la 3.700 salariul minim brut pe țară garantat în plată, începând cu 1 iulie.  Totodată, vom menține până la sfârșitul anului facilitatea celor 200 de lei netaxabili la salariul minim, ceea ce, împreună cu eforturile de reducere a inflației, protejăm puterea de cumpărare a angajaților cu venituri mici*”, a afirmat prim-ministrul Marcel Ciolacu.

În cadrul întâlnirii au fost discutate și alte teme, precum asigurarea forței de muncă, atragerea banilor puși la dispoziția României prin Planului Național de Redresare și Reziliență și decuplarea punctului de amendă de valoarea salariului minim pe economie.

\*

Premierul Marcel Ciolacu: Turcia este principalul partener comercial non-UE al României; Ne-am propus să creștem schimburile comerciale la 15 miliarde de dolari

Premierul Marcel Ciolacu, însoțit de o delegație de miniștri, se va afla marți, 21 mai 2024, la Ankara, într-o vizită oficială, la invitația președintelui Republicii Turcia, Recep Tayyip Erdoğan.

Vizita oficială constituie un moment cheie de la stabilirea Parteneriatului Strategic între România și Turcia, în decembrie 2011, prin operaționalizarea Consiliului de Cooperare Strategică la Nivel Înalt, echivalentul ședințelor comune de guvern.

Consiliul va fi coordonat de prim-ministrul României și de președintele Republicii Turcia și va avea rol catalizator pentru consolidarea cooperării în domenii strategice de interes comun, dezvoltarea Parteneriatului Strategic pe toate palierele, dar și extinderea colaborării în  cadrul cooperării regionale.

Declarația politică include și crearea unui mecanism de dialog bilateral, respectiv „Grupul de dialog politic” la nivelul MAE, sub coordonarea miniștrilor de externe.

În cadrul vizitei, miniștrii care îl vor însoți pe prim-ministrul vor avea întrevederi cu omologii lor turci  în vederea dezvoltării proiectelor comune dintre cele două state. Vor fi semnate şi o serie de Acorduri și Memorandumuri de Înţelegere privind cooperarea sectorială în domenii precum securitate socială, IMM-uri, turism, aspecte funcționale privind activitatea misiunilor diplomatice ale celor două țări și urbanism.

”Lansarea Consiliului de Cooperare Strategică la Nivel Înalt subliniază angajamentul României și al Turciei de a întări relațiile bilaterale atât în plan politic, cât și economic, pilon de bază al cooperării noastre. Turcia este principalul partener comercial non-UE al României și prima destinație extra-comunitară a exporturilor românești. Prin viitoarele proiecte în energie, transporturi, agricultură, industrie agroalimentară și de apărare ne-am propus să creștem schimburile comerciale la 15 miliarde de dolari”, a afirmat premierul Marcel Ciolacu.

În anul 2023, comerțul bilateral s-a ridicat la peste 10 miliarde de dolari. Investițiile turcești în România se situau pe locul 14 în ceea ce privește țara de rezidență a investitorilor, cu 18.755 de societăți cu capital turcesc în martie 2024.

În contextul vizitei oficiale, șeful Executivului de la București va depune o coroană de flori la Mausoleul dedicat președintelui fondator al Republicii Turcia, Mustafa Kemal Atatürk, din cadrul complexului Anıtkabir din Ankara și va participa la dineul de lucru oferit în onoarea delegației române de președintelui Republicii Turcia, Recep Tayyip Erdoğan.

Alături de șeful Executivului, vor participa viceprim-ministrul Marian Neacșu, ministrul afacerilor externe, Luminița Odobescu, ministrul apărării naționale, Angel Tîlvăr, ministrul transporturilor și infrastructurii, Sorin Grindeanu, ministrul justiției Alina Gorghiu, ministrul educației, Ligia Deca, ministrul economiei, antreprenoriatului și turismului, Radu Oprea, ministrul dezvoltării, lucrărilor publice și administrației, Adrian Veștea, ministrul agriculturii și dezvoltării rurale, Florin Barbu, ministrul sănătății, Alexandru Rafila, ministrul muncii şi solidarităţii sociale, Simona Oprescu, președintele ANSVSA, Alexandru Bociu.

\*

Premierul Marcel Ciolacu: Turcia este principalul partener comercial non-UE al României; Ne-am propus să creștem schimburile comerciale la 15 miliarde de dolari

Premierul Marcel Ciolacu, însoțit de o delegație de miniștri, se va afla marți, 21 mai 2024, la Ankara, într-o vizită oficială, la invitația președintelui Republicii Turcia, Recep Tayyip Erdoğan.

Vizita oficială constituie un moment cheie de la stabilirea Parteneriatului Strategic între România și Turcia, în decembrie 2011, prin operaționalizarea Consiliului de Cooperare Strategică la Nivel Înalt, echivalentul ședințelor comune de guvern.

Consiliul va fi coordonat de prim-ministrul României și de președintele Republicii Turcia și va avea rol catalizator pentru consolidarea cooperării în domenii strategice de interes comun, dezvoltarea Parteneriatului Strategic pe toate palierele, dar și extinderea colaborării în  cadrul cooperării regionale. Declarația politică include și crearea unui mecanism de dialog bilateral, respectiv „Grupul de dialog politic” la nivelul MAE, sub coordonarea miniștrilor de externe.

În cadrul vizitei, miniștrii care îl vor însoți pe prim-ministrul vor avea întrevederi cu omologii lor turci  în vederea dezvoltării proiectelor comune dintre cele două state. Vor fi semnate şi o serie de Acorduri și Memorandumuri de Înţelegere privind cooperarea sectorială în domenii precum securitate socială, IMM-uri, turism, aspecte funcționale privind activitatea misiunilor diplomatice ale celor două țări și urbanism.

”Lansarea Consiliului de Cooperare Strategică la Nivel Înalt subliniază angajamentul României și al Turciei de a întări relațiile bilaterale atât în plan politic, cât și economic, pilon de bază al cooperării noastre. Turcia este principalul partener comercial non-UE al României și prima destinație extra-comunitară a exporturilor românești. Prin viitoarele proiecte în energie, transporturi, agricultură, industrie agroalimentară și de apărare ne-am propus să creștem schimburile comerciale la 15 miliarde de dolari”, a afirmat premierul Marcel Ciolacu.

În anul 2023, comerțul bilateral s-a ridicat la peste 10 miliarde de dolari. Investițiile turcești în România se situau pe locul 14 în ceea ce privește țara de rezidență a investitorilor, cu 18.755 de societăți cu capital turcesc în martie 2024.

În contextul vizitei oficiale, șeful Executivului de la București va depune o coroană de flori la Mausoleul dedicat președintelui fondator al Republicii Turcia, Mustafa Kemal Atatürk, din cadrul complexului Anıtkabir din Ankara și va participa la dineul de lucru oferit în onoarea delegației române de președintelui Republicii Turcia, Recep Tayyip Erdoğan.

Alături de șeful Executivului, vor participa viceprim-ministrul Marian Neacșu, ministrul afacerilor externe, Luminița Odobescu, ministrul apărării naționale, Angel Tîlvăr, ministrul transporturilor și infrastructurii, Sorin Grindeanu, ministrul justiției Alina Gorghiu, ministrul educației, Ligia Deca, ministrul economiei, antreprenoriatului și turismului, Radu Oprea, ministrul dezvoltării, lucrărilor publice și administrației, Adrian Veștea, ministrul agriculturii și dezvoltării rurale, Florin Barbu, ministrul sănătății, Alexandru Rafila, ministrul muncii şi solidarităţii sociale, Simona Oprescu, președintele ANSVSA, Alexandru Bociu.

\*

Premierul Marcel Ciolacu: Salut semnarea Declarației politice privind constituirea Consiliului de cooperare strategică la nivel înalt între România și Turcia și ridicarea relației bilaterale la un nivel consolidat

Premierul României, Marcel Ciolacu, și președintele Republicii Turcia, Recep Tayyip Erdoğan, au semnat astăzi, la Ankara, Declarația politică privind constituirea Consiliului de cooperare strategică la nivel înalt, demers ce contribuie la consolidarea relației bilaterale guvernate de Parteneriatul Strategic dintre cele două state.

*”Este un mare pas înainte, care va apropia și mai mult statele și națiunile noastre, atât în plan strategic, cât și economic și social. Turcia este principalul partener economic din afara UE,  unul dintre aliații noștri cei mai importanți în NATO, un partener strategic în plan regional și un bun vecin și prieten”,*a afirmat prim-ministrul Marcel Ciolacu, în cadrul conferinței de presă susținute împreună cu președintele Republicii Turcia.

Șeful Executivului a mulțumit președintelui Recep Tayyip Erdoğan pentru decizia care va permite accesul cetățenilor români în Turcia doar pe baza cărții de identitate, fără a mai avea nevoie de pașaport pentru călătoriile turistice sau pentru tranzit.

De asemenea, premierul a salutat reluarea exporturilor și tranzitului cu carne și animale vii în Turcia, menționând că este o oportunitate pentru producătorii români de a avea acces la o piață extinsă și de a stabili rute comerciale solide și cu alte zone de interes din regiune și Orientul Mijlociu.

*”Avem nevoie de astfel de măsuri pentru a ne atinge obiectivele. Am depășit anul trecut 10 miliarde de dolari în ceea ce privește schimburile economice, dar împreună ne-am stabilit o țintă ambițioasă de 15 miliarde de dolari pe care să o bifăm în următorii ani. Putem face acest lucru dacă vom continua să încurajăm prezența companiilor turcești pe piața din România, în oglindă cu o reprezentare mai solidă a firmelor românești în Turcia”,* a subliniat prim-ministrul Ciolacu.

Premierul a punctat două domenii de interes major pentru România: cooperarea mai strânsă la nivelul industriilor de apărare și oportunitățile în sectorul energetic, sens în care a fost agreată constituirea unui Grup de lucru comun România-Turcia, care să evalueze posibilitățile în domeniile conectivității, energiei regenerabile și a celei nucleare.

Securitatea regională a fost un alt subiect de interes pentru ambele părți. Premierul Marcel Ciolacu a subliniat că România și Turcia vor acționa în continuare împreună în ceea ce privește asistența acordată Ucrainei, implicarea în reconstrucția după război, precum și asigurarea asistenței umanitare în Fâșia Gaza și stoparea pierderilor de vieți omenești în rândul populației civile.

De asemenea, prim-ministrul a dat asigurări că  România va continua să faciliteze dialogul dintre Turcia și Uniunea Europeană, atât ca stat candidat la aderare, cât și ca partener cheie al UE în multe domenii importante.

În contextul vizitei oficiale în Turcia, prim-ministrul Marcel Ciolacu și președintele Recep Tayyip Erdoğan au participat și la semnarea următoarelor documente bilaterale:

* Acord dintre Guvernul României și Guvernul Republicii Turcia privind activitățile lucrative ale membrilor de familie ai membrilor misiunilor diplomatice și posturilor consulare;
* Acord între Guvernul României și Guvernul Republicii Turcia privind cooperarea în domeniul urbanizării;
* Aranjamentul Administrativ privind implementarea Acordului între România și Republica Turcia în domeniul securității sociale;
* Memorandum de Înțelegere între Ministerul Economiei, Antreprenoriatului și Turismului din România și Ministerul Culturii și Turismului din Republica Turcia privind cooperarea în domeniul turismului;
* Memorandum de Înțelegere între Ministerul Economiei, Antreprenoriatului și Turismului din România și Ministerul Industriei și Tehnologiei din Republica Turcia cu privire la sprijinul acordat IMM-urilor;
* Protocolul între Guvernul României și Guvernul Republicii Turcia în domeniul educației și formării personalului în domeniul forțelor de ordine.

În vizita oficială, prim-ministrul României a fost însoțit de viceprim-ministrul Marian Neacșu, ministrul afacerilor externe, Luminița Odobescu, ministrul apărării naționale, Angel Tîlvăr, ministrul transporturilor și infrastructurii, Sorin Grindeanu, ministrul justiției Alina Gorghiu, ministrul educației, Ligia Deca, ministrul economiei, antreprenoriatului și turismului, Radu Oprea, ministrul dezvoltării, lucrărilor publice și administrației, Adrian Veștea, ministrul agriculturii și dezvoltării rurale, Florin Barbu, ministrul sănătății, Alexandru Rafila, ministrul muncii şi solidarităţii sociale, Simona Oprescu, președintele ANSVSA, Alexandru Bociu.

\*

Sursa: Guvernul României

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției belgiene | **Președinția belgiană a Consiliului UE**  **1 ianuarie - 30 iunie 2024**  Sub deviza „Protejăm. Consolidăm. Pregătim.” Belgia se va axa pe șase domenii tematice pentru lucrările sale din timpul președinției:   * apărarea **statului de drept**, a **democrației** și a **unității** * consolidarea **competitivității** noastre * urmărirea unei **tranziții verzi și juste** * consolidarea **agendei** noastre **sociale și de sănătate** * protejarea **oamenilor** și a **frontierelor** * promovarea unei **Europe cu rol semnificativ în lume**   ***Belgia preia președinția Consiliului într-o perioadă dificilă. Este o adevărată onoare, dar și o responsabilitate. Evoluția Uniunii Europene nu a fost niciodată liniară. De multe ori, cele mai mari progrese s-au înfăptuit în momentele cele mai dificile. -*** *Alexander De Croo, prim-ministrul Belgiei, prezentarea priorităților politice ale președinției belgiene, 8 decembrie 2023*  Belgia va prelua președinția prin rotație a Consiliului pentru a 13-a oară; continuarea lucrărilor președinției anterioare (Spania) înainte de a preda ștafeta viitoarei președinții (Ungaria).  [Site-ul președinției belgiene](https://belgian-presidency.consilium.europa.eu/)  [Prioritățile președinției belgiene](https://belgian-presidency.consilium.europa.eu/en/programme/priorities/)  [Programul președinției belgiene](https://belgian-presidency.consilium.europa.eu/en/programme/the-belgian-presidency-programme/) |

🏵🏵🏵

NOUTĂȚI – Informații UTILE

PDD: A fost actualizat Ghidul Solicitantului pentru stabilirea condițiilor de reaprobare a proiectelor de apă și apă uzată contractate conform dispozițiilor art. I din OUG nr. 109/2022

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**Ordinul MIPE nr. 2186/24.05.2024**](https://mfe.gov.ro/wp-content/uploads/2024/05/480af4901130a80b2fe2a29693279dcf.pdf) pentru modificarea **Ghidului Solicitantului – pentru stabilirea condițiilor de reaprobare a proiectelor de apă și apă uzată contractate conform dispozițiilor art. I din OUG nr. 109/2022**, Prioritatea 1 – Dezvoltarea infrastructurii de apă și apă uzată și tranziția la o economie circulară, Obiectivul Specific RSO2.5 – Promovarea accesului la apă şi gospodărire sustenabilă a apelor, aprobat prin Ordinul ministrului investițiilor și proiectelor europene nr. 919/02.04.2024.

Sursa: https://mfe.gov.ro/anunturi-autoritati-de-management-2021-2027/

\*

PDD: A fost actualizat Ghidul Solicitantului Condiții de accesare a finanțării pentru proiectele noi de apă şi apă uzată

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**OMIPE nr. 2187/24.05.2024**](https://mfe.gov.ro/wp-content/uploads/2024/05/777282d1350502f6cb70ae6f25e3facb.pdf) privind **modificarea Ghidului Solicitantului –  Condiții de accesare a finanțării pentru proiectele noi de apă şi apă uzată***,* Prioritatea 1 – Dezvoltarea infrastructurii de apă și apă uzată și tranziția la o economie circulară*,*Obiectivul Specific RSO 2.5 – Promovarea accesului la apă și o gospodărire sustenabilă a apelor, aprobat prin Ordinul ministrului investițiilor și proiectelor europene nr. 853/26.03.2024.

Sursa: https://mfe.gov.ro/anunturi-autoritati-de-management-2021-2027/

\*

PEO: Lista de răspunsuri la întrebările, propunerile și observațiile formulate privind Ghidul Solicitantului Competențe digitale pentru piața muncii

Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene publică [**Lista de răspunsuri la întrebările, propunerile și observațiile formulate**](https://mfe.gov.ro/wp-content/uploads/2024/05/cbd56254a59aad8aa719548177f03ef0.pdf) de petenți în cadrul procesului de consultare publică aferent Ghidului Solicitantului Condiții Specifice **Competențe digitale pentru piața muncii**.

Sursa: https://mfe.gov.ro/anunturi-autoritati-de-management-2021-2027/

\*

PEO: Lista de răspunsuri la întrebările, propunerile și observațiile formulate privind Ghidul Solicitantului Pachet de bază pentru persoanele fără/cu nivel scăzut de formare

Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene publică [**Lista de răspunsuri la întrebările, propunerile și observațiile** **formulate**](https://mfe.gov.ro/wp-content/uploads/2024/05/e58a1bd957d29da4027272b224fca433.pdf) de petenți în cadrul procesului de consultare publică aferent Ghidului Solicitantului Condiții Specifice **Pachet de bază pentru persoanele fără/cu nivel scăzut de formare.**

Sursa: https://mfe.gov.ro/anunturi-autoritati-de-management-2021-2027/

\*

Lista plăților PoIDS – 20.05.2024

[**Lista plăților PoIDS – 20.05.2024**](https://mfe.gov.ro/wp-content/uploads/2024/05/411b45e4d2a1bf865bc5bf64ad361927-1.xlsx)

Sursa: https://mfe.gov.ro/anunturi-autoritati-de-management-2021-2027/

\*

Lista plăților PEO la 20.05.2024

[**Lista plăților PEO la 20.05.2024**](https://mfe.gov.ro/wp-content/uploads/2024/05/a8d2cab12b95ed2c15d6746052d6181b-2.xlsx)

Sursa: https://mfe.gov.ro/anunturi-autoritati-de-management-2021-2027/

\*

PDD: Lista proiectelor contractate la 31 martie 2024

Ministerul Investițiilor și Proiectelor Europene, prin Autoritatea de Management pentru Programul Dezvoltare Durabilă (PDD), publică [**Lista proiectelor contractate la 31 martie 2024**](https://mfe.gov.ro/wp-content/uploads/2024/05/62af8c9efcaa5f9fff0afed545df2149.zip)

Sursa: https://mfe.gov.ro/anunturi-autoritati-de-management-2021-2027/

\*

Programul Sănătate: actualizează Ghidul Solicitantului Investiții în infrastructurile publice de unități de primiri urgențe și compartimentele de primiri urgente (inclusiv cu echipamente și dispozitive medicale care deservesc UPU/CPU) sprijinite prin POR 2014-2020 – (proiecte etapizate)

Ministerul Investițiilor și Proiectelor Europene, prin Autoritatea de Management pentru Programul Sănătate, publică **Corrigendumul nr. 1** **la** **Ghidul Solicitantului pentru apelul de proiecte: „Investiții în infrastructurile publice de unități de primiri urgențe și compartimentele de primiri urgente (inclusiv cu echipamente și dispozitive medicale care deservesc UPU/CPU) sprijinite prin POR 2014-2020 – (proiecte etapizate)”**, cod apel: PS/324/PS P4/OP4/RSO4.5/PS P4 RSO4.5 A8 din cadrul Priorității 4: Investiții în infrastructuri spitalicești și sanitare, Obiectiv de politică 4, Obiectiv Specific RSO4.5.

Corrigendumul nr. 1 a fost aprobat prin Ordinul Ministrului Investițiilor și Proiectelor Europene nr. 2098/20.05.2024 și modifică/completează secțiunile 4.3.2, 5.4, 7.4, 7.6 și Anexa nr. 7: Lista de verificare a proiectului – Compatibilizare cu prevederile PS din Ghidul solicitantului.

**Ghidul Solicitantului versiunea consolidată este disponibil la**[**https://mfe.gov.ro/ghiduri-ms/proiecte-upu-etapizate/**](https://mfe.gov.ro/ghiduri-ms/proiecte-upu-etapizate/)

Sursa: https://mfe.gov.ro/anunturi-autoritati-de-management-2021-2027/

\*

Programul Sănătate: actualizează Ghidul Solicitantului Investiții în infrastructura publică a ambulatoriilor sprijinite prin POR 2014-2020 – operațiuni etapizate

Ministerul Investițiilor și Proiectelor Europene, prin Autoritatea de Management pentru Programul Sănătate, publică**Corrigendumul nr. 2 la Ghidul Solicitantului pentru apelul de proiecte: „Investiții în infrastructura publică a ambulatoriilor sprijinite prin POR 2014-2020 – operațiuni etapizate”, cod apel: PS/313/PS P1/OP4/RSO4.5/PS P1 RSO4.5\_A2**din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR,  Obiectiv de politică 4, Obiectiv Specific RSO4.5.

Corrigendumul nr. 2 a fost aprobat prin Ordinul Ministrului Investițiilor și Proiectelor Europene nr. 2088/17.05.2024 și modifică/completează secțiunile 5.4, 7.4, 7.6 și Anexa nr. 7: Lista de verificare a proiectului – Compatibilizare cu prevederile PS din Ghidul Solicitantului.

**Ghidul Solicitantului versiunea consolidată este disponibil la:**[**https://mfe.gov.ro/ghiduri-ms/proiecte-ambulatorii-por-etapizate/**](https://mfe.gov.ro/ghiduri-ms/proiecte-ambulatorii-por-etapizate/)

Sursa: https://mfe.gov.ro/anunturi-autoritati-de-management-2021-2027/

\*

PoCIDIF: Centralizatorul propunerilor, observațiilor și întrebărilor privind Ghidul Solicitantului Promovarea dezvoltării economice și sociale prin digitalizarea arhivelor culturale

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene publică [**Centralizatorul propunerilor, observațiilor și întrebărilor**](https://mfe.gov.ro/wp-content/uploads/2024/05/5362f720938113b77cdd5e7990d129f5.pdf) primite în perioada de consultare publică privind **Ghidul Solicitantului** aferent Acțiunii 3.1 – Creșterea rolului culturii în societate prin valorificarea avantajelor digitalizării Măsura 2: **Promovarea dezvoltării economice și sociale prin digitalizarea arhivelor culturale**.

Sursa: https://mfe.gov.ro/anunturi-autoritati-de-management-2021-2027/

🏵🏵🏵

**Consultări Publice**

Consultare publică, Programul Sănătate: Ghidul Solicitantului „Dezvoltarea de instrumente în domeniul terapiei intensive pediatrice și neonatale/ formarea personalului pentru creșterea capacității de a furniza servicii privind diagnosticul, monitorizarea și tratamentul pacienților critici copii și nou-născuți”

Ministerul Investițiilor și Proiectelor Europene, prin Autoritatea de Management pentru Programul Sănătate, lansează în consultare publică **Ghidul Solicitantului pentru Apelul de proiecte: „Dezvoltarea de instrumente în domeniul terapiei intensive pediatrice și neonatale/ formarea personalului pentru creșterea capacității de a furniza servicii privind diagnosticul, monitorizarea și tratamentul pacienților critici copii și nou-născuți”** din cadrul Priorității 3 „Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate”, Fond FSE+, Acțiunea C, Obiectivul specific ESO4.11.

Pentru acest apel de proiecte, solicitanți eligibili sunt unitățile sanitare publice, cu activitate universitară, cu competențe în terapie intensivă pentru nou-născuți și copii și furnizarea de tratament intermediar pentru pacienții cu afecțiuni critice și cu nevoi complexe de îngrijire.

Partenerii eligibili pot fi: 1) unitățile sanitare publice, cu activitate universitară, cu competențe în terapie intensivă pentru nou-născuți și copii și furnizarea de tratament intermediar pentru pacienții cu afecțiuni critice și cu nevoi complexe de îngrijire; 2) Institutul Național de Sănătate Publică; 3) entități cu activitate relevantă pentru activitățile proiectului (ex. ONG – asociații profesionale relevante pentru tipologia programelor de formare avute în vedere, etc.).

Conform Programului Sănătate, în contextul prezentului apel, sunt vizate acțiuni pentru creșterea competențelor medicilor și asistenților medicali, prin dezvoltarea de instrumente de lucru (ex. lucrări științifice/ materiale științifice de practică medicală/ proceduri/ protocoale/ metodologii, etc.), precum și prin formarea/ actualizarea competențelor personalului implicat în activitățile care vizează diagnosticul, monitorizarea și tratamentul pacienților nou-născuți și copii în stadii critice (măsuri de tip FSE+).

Alocarea totală pentru apelul de proiecte este de**5.000.000 de euro**, din care maximum 80,79% contribuție UE și 19,21% contribuție națională.

**Ghidul Solicitantului este disponibil la:**[**https://mfe.gov.ro/ghiduri-ms/formarea-personalului-implicat-in-diagnosticul-si-tratamentul-pacient-critic-politrauma/**](https://mfe.gov.ro/ghiduri-ms/formarea-personalului-implicat-in-diagnosticul-si-tratamentul-pacient-critic-politrauma/)

**Propunerile și observațiile pot fi transmise pe adresa de email**[**consultare\_fseplus\_ticnn\_ms@mfe.gov.ro**](mailto:consultare_fseplus_ticnn_ms@mfe.gov.ro)**până la data de 13.06.2024, data încheierii procesului de consultare publică.**

Sursa: <https://mfe.gov.ro/>

\*

Consultare publică, PoIDS: Ghidul Solicitantului Servicii de sprijin și reabilitare pentru reintegrarea socială a persoanelor care se confruntă cu dependența de droguri sau alcool

Autoritatea de Management pentru Programul Incluziune și Demnitate Socială 2021-2027 din cadrul Ministerului Investițiilor și Proiectelor Europene lansează în consultare publică [**Ghidul Solicitantului Condiții Specifice Servicii de sprijin și reabilitare pentru reintegrarea socială a persoanelor care se confruntă cu dependența de droguri sau alcool**,](https://mfe.gov.ro/wp-content/uploads/2024/05/0d744c4c24c0437aa54c9afabdef5bec.zip)  apel de proiecte non-competitiv finanțat din Prioritate: P08. Servicii sociale și de suport acordate altor grupuri vulnerabile Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală; modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) Acțiunea 8.2. Servicii integrate pentru alte categorii de grupuri vulnerabile.

**Propunerile și observațiile pot fi transmise pe adresa de e-mail**[**consultare.poids@mfe.gov.ro**](mailto:consultare.poids@mfe.gov.ro)**până la data de 10.06.2024.**

Sursa: <https://mfe.gov.ro/>

\*

Consultare publică, Programul Sănătate: Ghidul Solicitantului Investiții în infrastructura publică a ambulatoriilor unităților sanitare/structurilor sanitare publice – dotare

Ministerul Investițiilor și Proiectelor Europene, prin Autoritatea de Management pentru Programul Sănătate, lansează în consultare publică **Ghidul Solicitantului pentru apelul de proiecte: „Investiții în infrastructura publică a ambulatoriilor unităților sanitare/structurilor sanitare publice – dotare”** din cadrul Priorității 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR, Obiectiv de politică 4, Obiectiv Specific RSO4.5.

Prezentul apel vizează dotări necesare ambulatoriilor unităților sanitare publice sau structurilor medicale publice care desfășoară activități medicale de tip ambulatoriu sau care acordă asistentă medicală ambulatorie.

**Bugetul total alocat prin Programul Sănătate pentru prezentul apel este de 21.205.179 milioane de euro.**

Ghidul Solicitantului este disponibil la: [https://mfe.gov.ro/ghiduri-ms/dotare-infrastructura- publica-a-ambulatoriilor-unitatilor-sanitare-structurilor-sanitare-publice/](https://mfe.gov.ro/ghiduri-ms/dotare-infrastructura-publica-a-ambulatoriilor-unitatilor-sanitare-structurilor-sanitare-publice/)

Propunerile și observațiile pot fi transmise pe adresa de **e-mail**[**consultare.ambulatorii@mfe.gov.ro**](mailto:consultare.ambulatorii@mfe.gov.ro) până la data de**10.06.2024**.

Sursa: <https://mfe.gov.ro/>

🏵🏵🏵

Anunțuri PNRRPNRR

PNRR: A fost actualizat Ghidul „Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale”

Ministerul Investițiilor și Proiectelor Europene în calitate de coordonator de reforme și investiții publică[**Ordinul 2084/16.05.2024**](https://mfe.gov.ro/wp-content/uploads/2024/05/3c6595f72d5ec502954f50f2e5f08de5.pdf) pentru modificarea și completarea **Ghidului specific** – condiții de accesare a fondurilor europene aferente Planului Național de Redresare și Reziliență în cadrul apelului de proiecte: **„Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale”**.

Se modifică și înlocuiește Anexa nr. 8 aferentă Ghidului Solicitantului în conformitate cu prevederile prezentului ordin.

Sursa: https://mfe.gov.ro/category/anunturi-pnrr/

\*

Consultare publică, PNRR: Ghidul Solicitantului pentru implementarea Investiţiei 4 – Schema de granturi sub formă de bonuri valorice pentru accelerarea utilizării energiei din surse regenerabile de către gospodării

Ministerul Investițiilor și Proiectelor Europene, în calitate de coordonator de reforme și investiții, lansează în consultare publică [**Ghidul Solicitantului**](https://mfe.gov.ro/wp-content/uploads/2024/05/0911673b9e03226afeb2c810daa54388.rar)**aferent PNRR/2024/Componenta 16. RePowerEU, Investiţia: 4 – Schema de granturi sub formă de bonuri valorice pentru accelerarea utilizării energiei din surse regenerabile de către gospodării**.

Perioada de consultare publică este de **20 zile**calendaristice de la data publicării pe site a Ghidului.

Comentariile si observațiile vor fi transmise Direcției Generale pentru Dezvoltare Regionala, Inovare si Societate Digitalizata la adresa de **e-mail**[**consultare.pnrr@mfe.gov.ro**](mailto:consultare.pnrr@mfe.gov.ro)

Sursa: https://mfe.gov.ro/category/anunturi-pnrr/

\*

PNRR: Calendarul apelurilor actualizat la data de 15.05.2024

[PNRR: Calendarul apelurilor actualizat la data de 15.05.2024](https://mfe.gov.ro/wp-content/uploads/2024/05/b1f9048ba2074125d08eeea4731b797f.xlsx)

\* Datele sunt transmise de coordonatorii de reforme și investiții și au titlu estimativ

Sursa: https://mfe.gov.ro/category/anunturi-pnrr/

🏵🏵🏵

Apeluri – Finanțări

**PEO: Ghidul Solicitantului Scheme naționale de stimulare a ocupării tinerilor**

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Ghidul Solicitantului Condiții Specifice „Scheme naționale de stimulare a ocupării tinerilor”**](https://mfe.gov.ro/wp-content/uploads/2024/05/79a40a782c416669c2afe8bdeb59881a.zip), finanțate din Prioritatea 2 Valorificarea potențialului tinerilor pe piața muncii (Ocuparea forței de muncă în rândul tinerilor), Obiectiv specific: ESO4.1: Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)“, Acțiunea. 2.a.2. Pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor.

**Sistemul informatic MySMIS2021 se deschide în data de 27.05.2024, ora 16.00, până în data de 31.12.2026, ora 16.00.**

Sursa: https://mfe.gov.ro/anunturi-autoritati-de-management-2021-2027/

\*

Sprijin financiar în valoare de peste 322 milioane lei pentru susținerea activitații crescătorilor din sectorul suin și avicol în contextul crizei provocate de agresiunea Rusiei împotriva Ucrainei



Agenția de Plăți şi Intervenție pentru Agricultură (APIA) informează că ieri, 23 mai 2024, **Centrele Județene au efectuat plata aferentă ajutorului de stat acordat pentru susținerea activitații crescătorilor din sectorul suin și avicol în contextul crizei provocate de agresiunea Rusiei împotriva Ucrainei**, iar în următoarele 2 zile beneficiarii vor avea banii în conturi.

**Suma plătită**este de **322.571.806,13** **lei**, fiind acordată de la bugetul de stat, prin bugetul Ministerului Agriculturii și Dezvoltării Rurale (MADR), astfel:

* **141.305.024,56 lei** pentru **sectorul suine** unui număr de **234 beneficiari**;
* **181.266.781,57 lei** pentru **sectorul avicol** unui număr de **349 beneficiari**.

**Cuantumul**ajutorului de stat este de:

1. 100 euro/UVM pentru capacitatea de producție suine la îngrășat și/sau animale de reproducție, respectiv scoafe și/sau scrofițe montate;
2. 100 euro/UVM pentru capacitatea de producție pui de carne, pui de curcă, găini reproducție rase grele și/sau tineret de reproducție, găini ouătoare și/sau tineret de înlocuire, precum și pui de găină eclozionați și/sau pui de curcă eclozionați.

**Ajutorul de stat destinat crescătorilor de suine** s-a calculat prin înmulțirea capacității de producție în condiții minime de bunăstare, echivalent UVM, în funcție de categoriile de suine, respectiv, suine la îngrășat și/sau animale de reproducție (scroafe și/sau scrofițe montate) cu cuantumul de 100 euro/UVM.

**Ajutorul de stat destinat crescătorilor de păsări** s-a calculat prin înmulțirea capacității de producție în condiții minime de bunăstare, echivalent UVM, în funcție de categoriile de păsări, respectiv, pui de carne, pui de curcă, găini reproducție rase grele și/sau tineret de reproducție, găini ouătoare și/sau tineret de înlocuire, precum și pui de găină eclozionați și/sau pui de curcă eclozionați, cu cuantumul de 100 euro/UVM.

**Valoarea totală a ajutorului ce poate fi acordată pentru fiecare beneficiar nu depăşeşte echivalentul în lei a 280.000 euro**, la cursul de schimb valutar de **4,9334 lei pentru 1 euro**.

**Legislație:**

Ordonanţa Guvernului  nr. 12/2024 privind instituirea unei scheme de ajutor de stat pentru  sustinerea activității crescătorilor din sectoarele suin și avicol, în perioada 1 august 2022-31 august 2023, în contextul crize provocate de agresiunea Rusiei împotriva Ucrainei.

***APIA, mereu alături de fermieri!***

Fișiere atașate (1)

[Comunicatul de presă](https://apia.org.ro/wp-content/uploads/2024/05/CP_Plata-ajutor_OG-12_suin_avicol_2024.pdf)

Sursa: https://apia.org.ro/comunicate-de-presa/

\*

Sprijin financiar în valoare de peste 1,53 miliarde lei pentru producătorii agricoli din sectorul vegetal



Agenția de Plăți şi Intervenție pentru Agricultură (APIA) informează că ieri, 22 mai 2024, a efectuat **plata aferentă ajutorului de stat acordat producătorilor agricoli din sectorul vegetal, aprobat** **de Guvernul României** **sub formă de** **grant direct în valoare de** **100 euro/hectar**, iar în următoarele 2 zile beneficiarii vor avea banii în conturi.

**Suma plătită**este de **1.531.596.236,88** **lei**și se acordă de la bugetul de stat, prin bugetul Ministerului Agriculturii și Dezvoltării Rurale (MADR), pentru o suprafață de **3.216.648** **ha** și un număr de **156.485** **de beneficiari**.

**Valoarea maximă a grantului direct acordat pe beneficiar nu poate depăşi echivalentul în lei a** **280.000 euro,** la cursul de schimb valutar de **4,9334 lei/euro**.

Grantul direct se acordă beneficiarilor cererilor depuse și aprobate în baza *Ordonanței* *Guvernului nr. 5/2024 privind instituirea unei scheme de ajutor de stat pentru sprijinirea întreprinderilor care îşi desfăşoară activitatea în domeniul producţiei primare de produse agricole vegetale, ca urmare a agresiunii Rusiei împotriva Ucrainei*.

***APIA, mereu alături de fermieri!***

Fișiere atașate (1)

[Comunicatul de presă](https://apia.org.ro/wp-content/uploads/2024/05/CP_Plata-ajutor-financiar_OG-5_prod-primara_2024-1.pdf)

Sursa: https://apia.org.ro/comunicate-de-presa/

\*

PEO: Ghidul Solicitantului Competențe digitale pentru piața muncii

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Ghidul Solicitantului  „Competențe digitale pentru piața muncii”**](https://mfe.gov.ro/wp-content/uploads/2024/05/e7411a75ab62cff82738fd7e1f3b670a.zip), finanțate din Prioritatea P9 „Consolidarea participării populației în procesul de învățare pe tot parcursul vieții pentru facilitarea tranzițiilor și a mobilității “, Obiectiv specific: ESO4.7. „Promovarea învățării pe tot parcursul vieții, în special a oportunităților flexibile de actualizare a competențelor și de recalificare pentru toți, ținând seama de competențele antreprenoriale și digitale, printr-o mai bună anticipare a schimbării și a cerințelor de noi competențe bazate pe nevoile pieței muncii, precum și prin facilitarea tranzițiilor profesionale și promovarea mobilității profesionale (FSE+)“, Măsura 9.g.7. Implementarea programului „Competențe digitale pentru piața muncii”.

**Sistemul informatic MySMIS2021 se deschide în data de 28.05.2024, ora 16.00.**

**Proiectele pot fi depuse până în data de 23.08.2024, ora 16.00.**

Sursa: <https://mfe.gov.ro/>

\*

PoCIDIF: Ghidul Solicitantului Promovarea dezvoltării economice și sociale prin digitalizarea arhivelor culturale

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene publică [**Ghidul Solicitantului Promovarea dezvoltării economice și sociale prin digitalizarea arhivelor culturale**,](https://mfe.gov.ro/wp-content/uploads/2024/05/2d27bf77c7cb17cf7e5dae7dcb505afd.zip) Prioritatea 3. Transformarea digitală și furnizarea de servicii îmbunătățite în sectorul cultural, RSO4.6. Creșterea rolului culturii și al turismului sustenabil în dezvoltarea economică, incluziunea socială și inovarea socială, Acțiunea 3.1 – Creșterea rolului culturii în societate prin valorificarea avantajelor digitalizării, Măsura 2: Promovarea dezvoltării economice și sociale prin digitalizarea arhivelor culturale.

Prezentul apel este competitiv, cu termen-limită de depunere.

**Depunerea proiectelor se va realiza pe platforma MySMIS2021, începând cu data de 30 mai 2024, ora 10.00.**


Sursa: <https://mfe.gov.ro/>

🏵🏵🏵

Din Actualitatea Europeană

Comisia solicită unui număr de 18 state membre să se conformeze Regulamentului privind guvernanța datelor

Comisia solicită unui număr de 18 state membre să se conformeze Regulamentului privind guvernanța datelor.



Ieri, 23 mai, Comisia Europeană a decis să inițieze proceduri de constatare a neîndeplinirii obligațiilor prin trimiterea unei scrisori de punere în întârziere unui număr de 18 state membre - **Belgia** [INFR(2024)2055], **Cehia**[INFR(2024)2057],**Germania** [INFR(2024)2060], **Estonia** [INFR(2024)2058], **Grecia**[INFR(2024)2061],**Franța** [INFR(2024)2059], **Italia** [INFR(2024)2062], **Cipru** [INFR(2024)2056], **Letonia** [INFR(2024)2064], **Luxemburg** [INFR(2024)2063], **Malta**[INFR(2024)2065],**Austria**[INFR(2024)2054],**Polonia** [INFR(2024)2066],**Portugalia**[INFR(2024)2067],**România** [INFR(2024)2068], **Slovenia** [INFR(2024)2070], **Slovacia** [INFR(2024)2071] și **Suedia** [INFR(2024)2069] - pentru că nu au desemnat autoritățile responsabile cu punerea în aplicare a Regulamentului privind guvernanța datelor sau nu au demonstrat că autoritățile respective sunt abilitate să îndeplinească sarcinile prevăzute de regulament. [Regulamentul privind guvernanța datelor](https://digital-strategy.ec.europa.eu/en/policies/data-governance-act) facilitează schimbul de date între sectoare și între țările UE, în beneficiul cetățenilor și al întreprinderilor.

Acesta va spori încrederea în schimbul de date prin stabilirea unor norme pentru neutralitatea intermediarilor de date care conectează persoanele fizice și întreprinderile cu utilizatorii de date. Activitățile de intermediere de date trebuie să fie strict independente de orice alte servicii pe care aceștia le furnizează, să fie înregistrate și să poată fi identificate printr-un logo comun al UE. Regulamentul va facilita, de asemenea, reutilizarea anumitor date deținute de sectorul public și va stimula schimbul voluntar de date. Altruismul în materie de date le permite cetățenilor să își dea consimțământul pentru a pune la dispoziție datele pe care le generează pentru binele comun, de exemplu pentru proiecte de cercetare medicală. Organizațiile de promovare a altruismului în materie de date pot decide să fie incluse într-un registru public și să utilizeze [logoul comun al UE](https://digital-strategy.ec.europa.eu/en/library/logos-data-intermediaries-and-data-altruism-organisations-recognised-union). Acestea trebuie să fie organizații fără scop lucrativ, să îndeplinească cerințele de transparență și să ofere garanții specifice pentru a proteja drepturile și interesele cetățenilor și ale întreprinderilor care decid să își partajeze datele. Regulamentul este [aplicabil](https://eur01.safelinks.protection.outlook.com/?url=https%3A%2F%2Fdigital-strategy.ec.europa.eu%2Fen%2Fnews%2Feuropean-strategy-data-data-governance-act-becomes-applicable%23%3A~%3Atext%3D25%2520September%25202023-%2CEuropean%2520strategy%2520for%2520data%253A%2520Data%2520Governance%2520Act%2520becomes%2520applicable%2Cincreasing%2520trust%2520in%2520data%2520sharing.&data=05%7C02%7CCamille.DE-MARCILLY%40ec.europa.eu%7Cb8c231d4c490414dbff208dc7584e1ea%7Cb24c8b06522c46fe908070926f8dddb1%7C1%7C0%7C638514460786760063%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=ZCiLdcrtBD0JqV5ogCgGgvEnFX05v7vKJ5Y4vV5oMz0%3D&reserved=0) de la 24 septembrie 2023, autoritățile responsabile având sarcina de a înregistra organizațiile de promovare a altruismului în materie de date și de a monitoriza conformitatea furnizorilor de servicii de intermediere de date.

Prin urmare, Comisia trimite o scrisoare de punere în întârziere celor 18 state membre în cauză, care au la dispoziție 2 luni pentru a răspunde și a remedia deficiențele semnalate de Comisie. Dacă nu primește un răspuns satisfăcător, Comisia poate decide să emită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

Comisia solicită României și altor 6 state membre să își îndeplinească obligațiile în ceea ce privește clădirile eficiente din punct de vedere energetic

Comisia solicită României, Bulgariei, Greciei, Lituaniei, Maltei, Portugaliei și Sloveniei să își îndeplinească obligațiile în ceea ce privește clădirile eficiente din punct de vedere energetic.

Comisia Europeană a decis să inițieze proceduri de constatare a neîndeplinirii obligațiilor prin trimiterea unor scrisori de punere în întârziere **Bulgariei**[INFR(2024)2083],**Greciei**[INFR(2024)2079], **Lituaniei**[INFR(2024)2082],**Maltei**[INFR(2024)2081],**Portugaliei**[INFR(2024)2077],**României** [INFR(2024)2078] și **Sloveniei**[INFR(2024)2080]pentru a le reaminti obligațiile legate de comunicarea către Comisia a celui de al treilea raport privind nivelurile optime din punctul de vedere al costurilor, în conformitate cu normele UE privind performanța energetică a clădirilor ([Directiva 2010/31/UE](https://eur-lex.europa.eu/eli/dir/2010/31/oj)).

Statele membre trebuie să stabilească cerințe minime în materie de performanță energetică pentru clădiri, în vederea realizării combinației optime între investiții și economii, cunoscute și sub denumirea de „niveluri optime din punctul de vedere al costurilor”. Calcularea nivelurilor optime din punctul de vedere al costurilor este esențială pentru ca statele membre să poată exploata întregul potențial de eficiență energetică și de energie din surse regenerabile al stocului de clădiri naționale și pentru ca cetățenii și întreprinderile să nu cheltuiască mai mult decât este necesar pentru îmbunătățirile în materie de eficiență aduse locuințelor și birourilor lor.

Prin urmare, Comisia trimite scrisori de punere în întârziere statelor membre în cauză, care au la dispoziție două luni pentru a răspunde și a remedia deficiențele identificate de Comisie. Dacă nu primește un răspuns satisfăcător, Comisia poate decide să emită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.


[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

Procedura de infringement în domeniul impozitării și uniunii vamale

Comisia solicită României, Germaniei, Ungariei și Poloniei să își îndeplinească obligația de a coopera cu alte state membre în ceea ce privește transparența fiscală a veniturilor realizate prin platforme digitale.

Comisia Europeană a decis să inițieze proceduri de constatare a neîndeplinirii obligațiilor prin trimiterea unor scrisori de punere în întârziere **Germaniei** [INFR(2024)2043], **Ungariei**[INFR(2024)2045], **Poloniei**[INFR(2024)2047]și **României**[INFR(2024)2048] pentru că nu au transmis în timp util informații cu privire la veniturile realizate de persoane fizice și de întreprinderi prin utilizarea platformelor online. [Directiva (UE) 2021/514](https://eur-lex.europa.eu/legal-content/RO/ALL/?uri=CELEX%3A32021L0514) din 22 martie 2021 de modificare a [Directivei 2011/16/UE](https://eur-lex.europa.eu/legal-content/RO/ALL/?uri=CELEX%3A32011L0016) privind cooperarea administrativă în domeniul fiscal (DAC7) a introdus, începând cu 1 ianuarie 2023, noi norme privind transparența fiscală pentru tranzacțiile efectuate pe platformele digitale.

Obiectivul este de a identifica mai bine situațiile în care trebuie plătite impozite. Raportarea ar trebui să se desfășoare în două etape. În prima etapă, platformele online aveau obligația de a colecta informații cu privire la veniturile obținute de persoane fizice și de întreprinderi pe tot parcursul anului 2023 și de a le raporta statului membru al platformei. Ulterior, statele membre aveau obligația de a transmite informațiile respective până la 29 februarie 2024. Raportarea și transmiterea informațiilor în timp util sunt esențiale pentru asigurarea unor condiții de concurență echitabile în Uniune și pentru buna funcționare a DAC7 în toate statele membre.

Germania, Ungaria, Polonia și România nu și-au îndeplinit obligația de a comunica informațiile necesare autorităților fiscale din alte state membre, împiedicându-le astfel pe acestea să pună în aplicare legislația fiscală locală. În consecință, Comisia trimite scrisori de punere în întârziere Germaniei, Ungariei, Poloniei și României, care au la dispoziție două luni pentru a răspunde și a remedia deficiențele semnalate de Comisie. Dacă nu primește un răspuns satisfăcător din partea statelor membre, Comisia poate decide să emită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

\*

UE și SUA își consolidează cooperarea în materie de siguranță pentru a preveni utilizarea materialelor radioactive în actele de terorism

UE și SUA își consolidează cooperarea în materie de siguranță pentru a preveni utilizarea materialelor radioactive în actele de terorism.

Cu ocazia Conferinței internaționale privind siguranța nucleară (ICONS), Comisia și Administrația Națională pentru Siguranța Nucleară (NNSA) a Departamentului Energiei din Statele Unite au făcut o [declarație comună](https://www.energy.gov/nnsa/articles/united-states-and-european-commission-make-joint-statement-enhancing-radioactive)de îmbunătățire a siguranței surselor radioactive prin activități multilaterale de consolidare a capacităților.

Declarația comună subliniază necesitatea de a consolida siguranța pentru a preveni utilizarea acestor materiale în acte de terorism. Ea se bazează pe programele existente ale SUA și ale UE menite să consolideze capacitatea partenerilor interni și internaționali pentru siguranța surselor radioactive utilizate, depozitate și transportate. Declarația comună subliniază angajamentul UE și al SUA de a sprijini statele în ceea ce privește instituirea și menținerea regimurilor naționale de siguranță nucleară pentru materialele radioactive și sprijinirea rolului AIEA în facilitarea cooperării internaționale și în sporirea gradului de conștientizare cu privire la siguranța nucleară.

Biroul de siguranță radiologică (ORS) al NNSA și Comisia își vor continua eforturile de organizare în comun a exercițiilor regionale de răspuns în domeniul siguranței radiologice, după succesul primului eveniment care a avut loc în toamna anului trecut în România, la Iași. Centrul Comun de Cercetare al Comisiei, împreună cu experți din SUA, va furniza expertiză tehnică și sprijin pentru conceperea și implementarea exercițiilor.

Conferința internațională privind siguranța nucleară a Agenției Internaționale pentru Energie Atomică (AIEA) a reunit miniștri, factori de decizie politică, înalți funcționari și experți în domeniul siguranței nucleare, pentru a discuta și a spori gradul de conștientizare cu privire la subiecte legate de siguranța nucleară, pentru a consolida regimurile de siguranță naționale, pentru a analiza experiențele și pentru a promova orientările AIEA.

Centrul Comun de Cercetare sprijină eforturile Comisiei de promovare a siguranței nucleare prin executarea unui număr mare de proiecte pentru consolidarea capacităților în domeniul garanțiilor nucleare și al siguranței nucleare în afara UE. Declarația comună este disponibilă [aici](https://www.energy.gov/nnsa/articles/united-states-and-european-commission-make-joint-statement-enhancing-radioactive).

\*

Comisia solicită statelor membre să suspende autorizația pentru o serie de medicamente generice neconforme testate de Synapse Labs

Comisia solicită statelor membre să suspende autorizația pentru o serie de medicamente generice neconforme testate de Synapse Labs.

În acord cu statele membre ale UE și în urma unui aviz al EMA, Comisia a solicitat astăzi, 24 mai, statelor membre să suspende autorizația de comercializare pentru o [listă](https://www.ema.europa.eu/en/medicines/human/referrals/synapse) de medicamente generice testate de compania indiană Synapse Labs, din cauza dovezilor insuficiente cu privire la fiabilitatea datelor de testare. Decizia se bazează pe o evaluare științifică efectuată de Agenția Europeană pentru Medicamente (EMA) în urma unei cereri din partea agenției spaniole pentru medicamente. Aceasta din urmă a efectuat o inspecție a laboratorului și a informat EMA, care a realizat o analiză.

UE dispune de un proces strict și riguros de aprobare a medicamentelor și de farmacovigilență, pentru a asigura cele mai înalte standarde pentru medicamentele din UE. În urma evaluării sale științifice, EMA a stabilit că testele Synapse Labs privind aceste medicamente generice nu îndeplineau cerințele stricte ale UE în materie de dovezi pentru a demonstra că sunt echivalente cu medicamentele de referință.

În acord cu statele membre ale UE, autorizațiile de comercializare naționale vor fi suspendate până când producătorii vor putea furniza date valabile și fiabile pentru a demonstra echivalența. Aceasta înseamnă furnizarea de date care să demonstreze că medicamentele generice eliberează în organism aceeași cantitate de substanță activă ca medicamentele de referință.

Între timp, însă, pentru a se evita orice risc de penurie, autoritățile naționale pot amâna suspendarea cu până la 2 ani pentru medicamentele pe care le consideră de importanță critică la nivel național. Perioade similare au fost acordate și în trecut pentru a se asigura aprovizionarea cu medicamente esențiale. Producătorii vor avea astfel timp să pregătească datele necesare și să le transmită spre evaluare. Această perioadă de tranziție pune în balanță necesitatea acestor date importante privind medicamentele comercializate în UE și necesitatea unei aprovizionări continue cu medicamente esențiale pentru pacienți.

Comisia va continua să urmărească îndeaproape această situație, în cooperare cu toate statele membre.

\*

Excedentul comercial agroalimentar al UE a crescut în februarie 2024

În luna februarie 2024, **excedentul comercial agroalimentar al UE a ajuns la 6,2 miliarde EUR, ceea ce reprezintă o creștere de 24 % față de luna ianuarie**.

Cea mai recentă ediție a raportului lunar privind comerțul agroalimentar al UE, publicată astăzi, 24 mai, de Comisie, a arătat că **UE rămâne cel mai mare exportator mondial de produse agroalimentare**, datorită reputației sale și producției sale ridicate. Valoarea exporturilor a crescut considerabil, între altele, pentru măsline și pentru uleiul de măsline, datorită creșterii prețurilor. Importurile UE au scăzut ușor în februarie 2024, în pofida unei creșteri puternice a valorii importurilor de cacao. Per ansamblu, importurile și exporturile sunt stabile față de anul trecut.

**În februarie 2024, exporturile agroalimentare ale UE au crescut cu 5 % față de luna ianuarie, ajungând la 19,4 miliarde EUR**. În afara măslinelor și a uleiului de măsline, a crescut și valoarea exporturilor de preparate alimentare mixte și de ingrediente, datorită creșterii volumelor și a prețurilor la export (+10 % față de luna februarie 2023). Regatul Unit rămâne principala destinație a exporturilor UE, urmat de SUA pe locul al doilea, cu o creștere a exporturilor UE de 9 % față de aceeași lună a anului trecut. **Valoarea importurilor agroalimentare ale UE a ajuns la 13,2 miliarde EUR în februarie**, ceea ce reprezintă o ușoară scădere de 2 % față de luna precedentă. În timp ce prețurile cerealelor, ale oleaginoaselor și ale culturilor proteice au scăzut, acestea au crescut în cazul produselor din cacao, al măslinelor și al uleiului de măsline. Importurile din categoria cafea, ceai, cacao și mirodenii au înregistrat cea mai mare creștere (+784 milioane EUR, +23 %).

Informații mai detaliate sunt disponibile [online](https://agriculture.ec.europa.eu/news/eu-agri-food-trade-surplus-increased-february-2024-2024-05-24_en).

\*

Comisia amendează Mondelēz cu 337,5 milioane EUR pentru restricții comerciale transfrontaliere

Comisia Europeană a amendat Mondelēz International, Inc. (**Mondelēz**) cu 337,5 milioane EUR pentru obstrucționarea comerțului transfrontalier cu produse din ciocolată, biscuiți și cafea între statele membre.



Comisia Europeană a amendat Mondelēz International, Inc. (**Mondelēz**) cu 337,5 milioane EUR pentru obstrucționarea comerțului transfrontalier cu produse din ciocolată, biscuiți și cafea între statele membre, deoarece a încălcat normele UE în materie de concurență. Comisia își menține angajamentul de a elimina barierele nejustificate pentru a asigura o mai bună funcționare a pieței unice. Constrângerile teritoriale în materie de aprovizionare exercitate de furnizori reprezintă un tip de bariere fără caracter de reglementare în calea bunei funcționări a pieței unice.

Ancheta Comisiei a constatat că Mondelēz a încălcat normele UE în materie de concurență: (i) prin implicarea în **acorduri anticoncurențiale sau în practici concertate** care vizează restricționarea comerțului transfrontalier cu diverse produse din ciocolată, biscuiți și cafea și (ii) prin abuzarea **poziției sale dominante** pe anumite piețe naționale pentru vânzarea de tablete de ciocolată.

Margrethe **Vestager**, vicepreședinta executivă responsabilă cu politica în domeniul concurenței, a declarat: *„Prețurile la alimente diferă de la un stat membru la altul. Comerțul care trece peste frontierele statelor membre în cadrul pieței interne poate reduce prețurile și poate spori disponibilitatea produselor pentru consumatori. Acest lucru este deosebit de important în perioadele cu inflație ridicată. În decizia de astăzi, constatăm că Mondelēz a limitat în mod ilegal vânzările transfrontaliere în întreaga UE. Mondelēz a făcut acest lucru pentru a menține prețuri mai mari la produsele sale, în detrimentul consumatorilor. Prin urmare, am amendat Mondelēz cu 337,5 milioane de euro.”*

Un comunicat de presă este disponibil [online.](https://ec.europa.eu/commission/presscorner/detail/en/IP_24_2727)

*(Pentru informații suplimentare: Lea Zuber – Tel.: +32 2 295 62 98; Sara Simonini – Tel.: +32 2 298 33 67)*

\*

Un nou sondaj Eurobarometru reflectă opiniile și așteptările cetățenilor UE înainte de alegerile europene

Cel mai recent sondaj Eurobarometru standard publicat astăzi arată că europenii doresc ca UE să fie mai puternică și mai independentă.

În special, peste trei sferturi dintre europeni (77 %) **sprijină o politică de apărare și de securitate comună** la nivelul țărilor UE, în timp ce peste șapte din zece cetățeni ai UE (71 %) sunt de acord că UE trebuie să își consolideze capacitatea de a produce echipamente militare. În plus, respondenții consideră că securitatea și apărarea (34 %) reprezintă domeniul prioritar de acțiune pentru UE pe termen mediu, urmat îndeaproape de climă și de mediu (30 %).

În contextul războiului de agresiune al Rusiei împotriva Ucrainei, **aproape nouă din zece respondenți (87 %) sunt de acord să ofere asistență umanitară celor afectați de război** și peste opt (83 %) sunt de acord să primească în UE persoane care fug din calea războiului. **Un procent de 72 % din cetățenii UE sprijină sancțiunile economice** împotriva guvernului rus și a întreprinderilor și persoanelor fizice din Rusia, iar 70 % sunt de acord să ofere sprijin financiar Ucrainei.

În ceea ce privește percepția asupra **situației economiei europene, aceasta s-a îmbunătățit din toamna anului 2023**, 47 % din respondenți calificând-o în prezent drept „bună” – cel mai ridicat nivel din 2019. În plus, peste șase din zece cetățeni ai UE **(62 %) sunt, de asemenea, optimiști în ceea ce privește viitorul UE**.

Un [comunicat de presă](https://ec.europa.eu/commission/presscorner/detail/en/ip_24_2729), precum și [rezultatele complete ale sondajului](https://europa.eu/eurobarometer/surveys/detail/3216) sunt disponibile online.

*(Pentru mai multe informații: Arianna Podesta – Tel.: +32 2 298 70 24; Quentin Cortes – Tel.: +32 2 291 32 83)*

\*

Fonduri UE în valoare de 17 milioane EUR pentru extinderea infrastructurii de apă și canalizare din județul Gorj, România

Comisia Europeană a aprobat ieri, 22 mai, o investiție de aproape 17 milioane de euro din Fondul de Coeziune pentru extinderea infrastructurii de apă și canalizare din județul Gorj, România.

Principalul scop al proiectului este extinderea sistemelor de alimentare cu apă cu 14 km de noi conducte de apă și cu 79 km de sisteme de distribuție. În plus, este planificată reabilitarea a 47 km de conducte de apă și a 95 km de rețea de distribuție. Reabilitarea va reduce pierderile de apă și 82 200 de locuitori vor beneficia de sisteme îmbunătățite de alimentare cu apă. Dintre aceștia, un număr de 6 207 de persoane vor fi conectate pentru prima oară la rețeaua de alimentare cu apă.

Epurarea eficace a apelor uzate și sporirea conexiunilor la rețea vor reduce gradul de poluare a râurilor, precum și pierderile de apă cauzate de infrastructura învechită. De asemenea, proiectul va asigura populației din județul Gorj o alimentare cu apă sigură și fiabilă care respectă legislația UE.

\*

UE garantează accesul la o aprovizionare cu materii prime critice diversificată, la prețuri accesibile și sustenabilă

Astăzi, 23 mai, intră în vigoare [legislația europeană privind materiile prime critice](https://eur-lex.europa.eu/legal-content/RO/TXT/?uri=OJ:L_202401252).

Aceasta urmărește să garanteze o aprovizionare diversificată, sigură și sustenabilă cu materii prime critice pentru industria UE. Accesul sigur la materiile prime critice este esențial pentru sectoarele strategice, în special pentru tehnologiile curate, sectorul digital, sectorul apărării și cel aerospațial.

Europa dispune acum de un cadru de reglementare menit să consolideze capacitățile naționale, precum și sustenabilitatea și circularitatea lanțurilor de aprovizionare cu materii prime critice din UE, continuându-și în același timp agenda de diversificare. Datorită acestui act legislativ, UE va consolida oferta internă și își va reduce dependența de furnizori unici. După cum au demonstrat-o consecințele pandemiei de COVID-19 și invadarea Ucrainei de către Rusia, dependențele strategice au expus industria europeană la riscuri de perturbare a lanțului de aprovizionare.

Vicepreședintele executiv **Šefčovič** a [deschis](https://ec.europa.eu/commission/presscorner/detail/en/speech_24_2761) astăzi prima reuniune a Comitetului pentru materii prime critice. Comisarul **Breton** s-a [adresat](https://ec.europa.eu/commission/presscorner/detail/en/SPEECH_24_2783), de asemenea, reprezentanților la nivel înalt ai Comitetului pentru materii prime critice. Acest comitet va juca un rol important în punerea în aplicare a noului cadru de politică, sprijinind Comisia în ceea ce privește selectarea și implementarea proiectelor strategice, discutând procedurile de autorizare și inițiativele privind circularitatea și facilitând cooperarea internațională și parteneriatele strategice referitoare la materiile prime. Reprezentanți ai tuturor statelor membre și ai Comisiei se reunesc astăzi pentru a discuta punerea în aplicare a regulamentului.

Un [comunicat de presă](https://ec.europa.eu/commission/presscorner/detail/en/IP_24_2748) și un document cu [întrebări și răspunsuri](https://ec.europa.eu/commission/presscorner/detail/en/QANDA_24_2749) sunt disponibile online.

*(Pentru informații suplimentare: Johanna Bernsel – Tel.: + 32 2 298 66 99; Federica Miccoli – Tel.: +32 2 295 83 00)*

\*

Comisia facilitează accesul mai rapid la medicamente, prin norme clare pentru evaluările clinice comune

Comisia Europeană propune astăzi noi norme pentru evaluările clinice comune ale medicamentelor la nivelul Uniunii, contribuind la un acces mai rapid la medicamente pentru pacienții din UE.

Aceste noi norme definesc termenele și etapele pentru efectuarea evaluărilor clinice comune la nivelul UE. Rapoartele de evaluare vor furniza autorităților statelor membre dovezi științifice într-un stadiu incipient după autorizarea introducerii pe piață a unui medicament. Acest lucru le va ajuta să decidă cu privire la utilizarea medicamentelor în sistemul național de sănătate, apreciind valoarea acestora pe baza unor dovezi solide și luând astfel decizii mai eficace și în timp util atunci când introduc medicamente pe piață.

Normele sunt adoptate în temeiul Regulamentului privind evaluarea tehnologiilor medicale (ETM). Acest regulament a instituit o abordare nouă și inovatoare pentru a valorifica și a pune în comun expertiza din întreaga UE**cu scopul de a evalua eficacitatea noilor medicamente în comparație cu medicamentele aflate deja în uz**, sprijinind în același timp sistemele de sănătate pentru ca acestea să poată **oferi asistență medicală de calitate** în UE utilizând cele mai recente tehnologii.

Stella **Kyriakides**, comisarul pentru sănătate și siguranță alimentară, a declarat: *„Inovarea și tehnologia sunt factori determinanți esențiali pentru o uniune europeană a sănătății puternice și pentru a aduce medicamentele la pacienți. Dorim ca aceste tehnologii medicale să ajungă la pacienții noștri în un mod cât mai rapid și mai egal posibil. Normele adoptate astăzi reprezintă o etapă importantă în facilitarea unui acces mai bun la asistență medicală bazată pe dovezi și la tehnologii inovatoare pentru pacienții din întreaga Europă. Trebuie să colaborăm în continuare cu statele membre, cu dezvoltatorii de tehnologii medicale, cu pacienții și cu experții din comunitățile științifice și clinice pentru a valorifica la maximum cadrul UE privind evaluarea tehnologiilor medicale.”*

Normele de astăzi sunt primele dintre cele șase acte care urmează să fie adoptate anul acesta în temeiul Regulamentului ETM. Din ianuarie 2025 vor începe evaluările clinice comune privind medicamentele cu substanțe active noi pentru tratamentul cancerului și medicamentele pentru terapie avansată.

Mai multe informații cu privire la ETM sunt disponibile [aici](https://health.ec.europa.eu/health-technology-assessment_en).

*(Pentru informații suplimentare: Stefan De Keersmaecker – Tel.: +32 2 298 46 80; Anna Gray – Tel.: +32 2 298 08 73)*

\*

Candidații își prezintă viziunile pentru președinția Comisiei Europene

**Joi după-amiază, dezbaterea Eurovision dintre candidații la președinția Comisiei Europene a avut loc în Parlamentul European.**

Walter Baier (Austria, Stânga europeană), Sandro Gozi (Italia, Renew Europe Now), Ursula von der Leyen (Germania, Partidul Popular European), Terry Reintke (Germania, Verzii europeni) și Nicolas Schmit (Luxemburg, Partidul Socialiștilor Europeni) au participat la dezbatere, organizată de Uniunea Europeană de Radiodifuziune (EBU) în colaborare cu partidele politice europene și cu Parlamentul European.

Dezbaterea s-a axat pe economie și locuri de muncă, apărare și securitate, climă și mediu, democrație și leadership, migrație și frontiere, precum și pe inovare și tehnologie.

Au fost adresate întrebări de către publicul din hemiciclu, de telespectatorii care au urmărit evenimentele organizate de birourile Parlamentului din statele membre ale UE, transmise prin intermediul platformelor de comunicare socială, și de cei doi moderatori. Candidații au primit, de asemenea, întrebări directe din partea moderatorilor în așa-numitele secvențe „spotlight”.

Puteți urmări o înregistrare a dezbaterii în [Centru multimedia al Parlamentului](https://multimedia.europarl.europa.eu/en/topic/election-debate-2024_27308) și pe [pagina de internet a EBU](https://www.ebu.ch/home).

\*

Curtea de Justiție a UE: reprezentanții statelor membre numesc doi judecători

Reprezentanții guvernelor statelor membre i-au numit astăzi pe dl Massimo Condinanzi și pe dna Ramona Frendo în funcția de judecători în cadrul Curții de Justiție.

Ambele numiri fac parte din reînnoirea parțială a componenței Curții de Justiție în anul 2024. Mandatul dlui Condinanzi și cel al dnei Frendo sunt cuprinse între 7 octombrie 2024 și 6 octombrie 2030.

**Context**

Curtea de Justiție a Uniunii Europene este formată din două instanțe: Curtea de Justiție și Tribunalul.

Judecătorii și avocații generali sunt numiți de comun acord de către guvernele statelor membre, după consultarea unui comitet care emite avizul cu privire la capacitatea potențialilor candidați de a exercita sarcinile respective. Ei sunt aleși din rândul persoanelor care oferă toate garanțiile de independență.

În vederea numirii la Curtea de Justiție, candidații trebuie să dispună de calificările necesare pentru numirea, în țările lor respective, în cele mai înalte funcții jurisdicționale sau să fie jurisconsulți cu competențe recunoscute.

\*

Securitatea cibernetică: Consiliul aprobă concluzii pentru o Uniune mai sigură din punct de vedere cibernetic și mai rezilientă

Consiliul a aprobat concluzii privind **viitorul securității cibernetice**, cu scopul de a oferi orientări și de a stabili principiile pentru construirea unei Uniuni mai sigure din punct de vedere cibernetic și mai reziliente.

Importanța securității cibernetice nu poate fi subestimată. În ultimii ani, nivelul, complexitatea și amploarea **amenințărilor la adresa securității cibernetice au crescut semnificativ**, concomitent cu o creștere considerabilă a tensiunilor geopolitice la nivel mondial.

Securitatea cibernetică funcționează la mai multe niveluri, asigurând siguranța întreprinderilor, a guvernelor și a cetățenilor noștri. Toată lumea merită un internet sigur și sentimentul de liniște oferit de acesta. Toată lumea merită să se simtă în siguranță, atât online, cât și offline. Trebuie să construim o lume digitală solidă și rezilientă prin intermediul unor măsuri proactive și al cooperării internaționale.

**Petra de Sutter, viceprim-ministră a Belgiei și ministra administrației publice, întreprinderilor de stat, telecomunicațiilor și poștei**

Astăzi am stabilit principiile pentru următoarele etape în procesul de construire a unei Uniuni mai sigure din punct de vedere cibernetic și mai reziliente. Printre principalele noastre priorități pentru viitor ar trebui să se numere focalizarea pe punerea în aplicare, adoptarea de standarde armonizate, certificarea, securitatea lanțurilor de aprovizionare, cooperarea cu sectorul privat, sprijinirea IMM-urilor și finanțarea adecvată.

**Mathieu Michel, secretar de stat belgian pentru digitalizare, însărcinat cu simplificarea administrativă, protecția vieții private și regia Administrația patrimoniului de stat**

Concluziile Consiliului amintesc că este important să se pună accentul pe **punerea în aplicare**, să se consolideze coordonarea și colaborarea și să se evite fragmentarea normelor în materie de securitate cibernetică în legislația sectorială. Acestea solicită, de asemenea, clarificarea suplimentară a **rolurilor și responsabilităților** în domeniul cibernetic, consolidarea cooperării în lupta împotriva criminalității informatice și elaborarea unui proiect revizuit al cadrului de gestionare a crizelor cibernetice. Se evidențiază, de asemenea, sprijinul pentru **microîntreprinderi și întreprinderile mici și mijlocii**, precum și necesitatea de a răspunde provocărilor reprezentate de noile tehnologii.

În vederea eliminării lacunelor în materie de competențe, este încurajată o **abordare multipartită**, care să includă cooperarea cu sectorul privat și cu mediul academic. Subliniind importanța atragerii capitalului privat, concluziile Consiliului evidențiază necesitatea unei **finanțări adecvate**. Dimensiunea externă este, de asemenea, reliefată, amintindu-se că ar fi necesară o **politică internațională activă** pentru consolidarea cooperării cu țările terțe, în special în contextul transatlantic, ca o contribuție la un ecosistem internațional puternic. Având în vedere schimbările survenite în ceea ce privește nivelul de amenințare și intensificarea acestuia, Consiliul invită, în cele din urmă, Comisia și Înaltul Reprezentant să prezinte o **strategie revizuită în materie de securitate cibernetică**.

* Concluziile Consiliului privind viitorul securității cibernetice: punere în aplicare și protejare în comun

Vizitați pagina reuniunii

\*

Politica digitală a UE: Consiliul identifică principalele priorități pentru următorul ciclu legislativ

Consiliul a aprobat Concluzii privind **viitorul politicii digitale a UE**.

Transformarea digitală s-a dovedit a fi o schimbare radicală în viața cetățenilor și a întreprinderilor din UE. Prin identificarea **principalelor priorități** ale politicii digitale a UE care vor fi dezvoltate în următorul ciclu legislativ, concluziile Consiliului urmăresc să abordeze atât provocările, cât și oportunitățile din sfera digitală.

Noile tehnologii au stimulat inovarea, creșterea economică și durabilitatea. Cu toate acestea, o transformare digitală de succes trebuie să se bazeze pe o abordare sigură, incluzivă, durabilă și centrată pe factorul uman, care să susțină democrația și drepturile omului. Drepturile digitale sunt fundamentale pentru toți. Trebuie să ne asigurăm că nimeni nu este lăsat în urmă, oferind fiecărui european posibilitatea de a dezvolta competențe digitale esențiale și de a participa activ la lumea noastră online.

**Petra de Sutter, viceprim-ministră și ministra belgiană a administrației publice, întreprinderilor de stat, telecomunicațiilor și poștei**

Pentru a îmbunătăți competitivitatea UE pe scena mondială, ar trebui să promovăm o abordare europeană comună a tehnologiilor digitale inovatoare, asigurând echilibrul corect între inovare, sarcina de reglementare și protecția securității economice a Uniunii. Pentru a atinge aceste obiective, trebuie stabilite ținte ambițioase pentru viitor în ceea ce privește competențele digitale, guvernarea digitală, infrastructura sigură și digitală în întreaga Europă.

**Mathieu Michel, secretar de stat belgian pentru digitalizare, însărcinat cu simplificarea administrativă, protecția vieții private și regia Administrația Patrimoniului de Stat**

**Principalele priorități pentru următorul ciclu legislativ**

În concluziile sale, Consiliul subliniază că o **punere în aplicare eficace, coerentă și eficientă** a actelor legislative recent adoptate, cu o sarcină administrativă minimă pentru actorii publici și privați, reprezintă principala prioritate pentru următorul mandat.

O **abordare europeană comună a tehnologiilor digitale inovatoare** este de o importanță crucială pentru competitivitatea UE și pentru asigurarea protecției securității economice a UE, menținând în același timp deschiderea și dinamismul economic.

Statele membre recunosc importanța asigurării unui mediu online mai sigur, responsabil și fiabil, în conformitate cu **Declarația de la Louvain-la-Neuve**, adoptată în cadrul reuniunii informale a miniștrilor telecomunicațiilor din 12 aprilie 2024.

Statele membre subliniază, de asemenea, că această transformare digitală ar trebui să meargă mână în mână cu tranziția verde, însoțită de **obiective ambițioase în materie de durabilitate**.

Consolidarea competitivității UE în transformarea digitală necesită atragerea și păstrarea unei **forțe de muncă cu competențe digitale**, în special a femeilor, și reducerea decalajului digital.

Importanța asigurării unei **infrastructuri digitale sigure și reziliente** în întreaga UE este subliniată în concluzii.

Concluziile Consiliului evidențiază, de asemenea, importanța **dimensiunii internaționale** a politicii digitale a UE, salutând consolidarea parteneriatelor digitale și a acordurilor comerciale digitale și insistând asupra necesității de a dezvolta o abordare mai proactivă și mai coordonată a UE pentru a juca un rol esențial la nivel mondial în transformarea digitală și guvernanța digitală.

* [Concluziile Consiliului privind viitorul politicii digitale a UE](https://data.consilium.europa.eu/doc/document/ST-9957-2024-INIT/ro/pdf)

[Vizitați pagina reuniunii](https://www.consilium.europa.eu/ro/meetings/tte/2024/05/21/)

\*

Venituri extraordinare generate de activele rusești blocate: Consiliul dă undă verde utilizării profiturilor excepționale nete pentru a sprijini autoapărarea și reconstrucția Ucrainei

Având în vedere continuarea războiului de agresiune al Rusiei împotriva Ucrainei, Consiliul a adoptat astăzi un set de acte juridice prin care se asigură că profiturile nete generate de veniturile neprevăzute și extraordinare obținute de depozitarii centrali de titluri de valoare (CSD) din UE, ca urmare a punerii în aplicare a măsurilor restrictive ale UE, vor fi **utilizate pentru acordarea de sprijin militar suplimentar Ucrainei**, precum și pentru **capacitățile industriei sale de apărare și pentru reconstrucția acesteia**.

Aceasta înseamnă că CSD-urile care dețin active suverane și rezerve rusești de **peste 1 milion EUR** vor aduce o contribuție financiară din profiturile lor nete corespunzătoare care se acumulează începând cu 15 februarie 2024.

Sumele vor fi plătite de CSD-uri către UE de două ori pe an și vor fi utilizate pentru acordarea de sprijin militar suplimentar Ucrainei prin intermediul Instrumentului european pentru pace, precum și pentru sprijinirea capacităților industriei de apărare și a nevoilor de reconstrucție ale Ucrainei prin intermediul programelor UE, în conformitate cu următoarea cheie de repartizare:

* **Instrumentul european pentru pace: 90%**
* **Programe ale UE** finanțate din bugetul UE **10%**

Această alocare va fi revizuită anual, prima revizuire urmând a fi desfășurată înainte de 1 ianuarie 2025.

CSD-urilor li se va permite să rețină provizoriu o cotă de **aproximativ 10%** din contribuția financiară pentru a respecta cerințele legale în materie de capital și de gestionare a riscurilor, având în vedere impactul cauzat de războiul din Ucraina, în ceea ce privește activele deținute de CSD-uri.

**Context**

La 12 februarie 2024, Consiliul a decis că CSD-urile **care dețin active și rezerve ale Băncii Centrale a Rusiei** (CBR) în valoare de peste 1 milion EUR, care au fost blocate ca urmare a măsurilor restrictive ale UE **trebuie să rezerve solduri de numerar extraordinare** acumulate ca urmare a măsurilor restrictive ale UE **și nu pot dispune de profiturile nete rezultate**.

La împlinirea a doi ani de invazie pe scară largă ilegală, nejustificată și neprovocată a Ucrainei de către Rusia, **liderii G7** și-au reiterat, în **declarația** lor **din 24 februarie 2024**, sprijinul continuu pentru dreptul Ucrainei la autoapărare, precum și angajamentul față de securitatea pe termen lung a Ucrainei și și-au exprimat angajamentul de a‑și intensifica asistența în materie de securitate acordată Ucrainei și de a-și spori capacitățile de producție și livrare, pentru a sprijini această țară. În declarația respectivă, liderii au salutat adoptarea de către UE a actelor juridice privind veniturile extraordinare ale CSD-urilor obținute din activele suverane blocate ale Rusiei și **au încurajat adoptarea de măsuri suplimentare pentru a permite utilizarea acestora**, în concordanță cu obligațiile contractuale aplicabile și în conformitate cu legislația aplicabilă.


* [Activele rusești imobilizate: Consiliul decide păstrarea separată a veniturilor extraordinare (comunicat de presă, 12 februarie 2024)](https://www.consilium.europa.eu/ro/press/press-releases/2024/02/12/immobilised-russian-assets-council-decides-to-set-aside-extraordinary-revenues)
* [Declarația liderilor G7, 24 februarie 2024](https://www.consilium.europa.eu/ro/press/press-releases/2024/02/24/g7-leaders-statement-24-february-2024)
* [Declarația liderilor G7, 6 decembrie 2023](https://www.consilium.europa.eu/ro/press/press-releases/2023/12/06/g7-leaders-statement)
* [Sancțiunile UE împotriva Rusiei pe înțelesul tuturor (informații generale)](https://www.consilium.europa.eu/ro/policies/sanctions-against-russia/sanctions-against-russia-explained/)

[Vizitați pagina reuniunii](https://www.consilium.europa.eu/ro/meetings/gac/2024/05/21/)

\*

Comisia salută recomandările Grupului de dezbatere al cetățenilor europeni pe tema „Combaterea urii din societate”

În cadrul sesiunii finale a Grupului de dezbatere al cetățenilor europeni pe tema „Combaterea urii din societate”, care a avut loc în perioada 17-19 mai la Bruxelles.

În cadrul sesiunii finale a Grupului de dezbatere al cetățenilor europeni pe tema „Combaterea urii din societate”, care a avut loc în perioada 17-19 mai la Bruxelles, un număr de 150 de cetățeni europeni au adresat Comisiei Europene și autorităților naționale 21 de recomandări menite să combată ura sub toate formele sale și să promoveze respectul reciproc.

Toate formele de ură și de intoleranță sunt incompatibile cu valorile demnității umane, libertății, democrației, statului de drept și respectării drepturilor omului, consacrate în Tratatul privind Uniunea Europeană. În ultimele luni și în ultimii ani s-a înregistrat o creștere semnificativă a discursurilor de incitare la ură și a infracțiunilor motivate de ură în întreaga UE, atât în mediul online, cât și în afara acestuia. La 6 decembrie 2023, Comisia Europeană și Înaltul Reprezentant au adoptat o [comunicare intitulată „Ura nu își are locul aici –](https://commission.europa.eu/document/c60c451c-ccd2-406a-be3a-ef65123f2bb6_en) [O Europă unită împotriva urii”](https://commission.europa.eu/document/c60c451c-ccd2-406a-be3a-ef65123f2bb6_en), care stimulează intensificarea eforturilor de combatere a urii, prin consolidarea acțiunilor la nivelul unei game variate de politici, inclusiv securitatea, mediul digital, educația, cultura și sportul.

În special, comunicarea lansează un apel la crearea unui spațiu de dialog paneuropean, care să reunească cetățeni din întreaga UE pentru a găsi răspunsuri la întrebarea „Cum am putea trece de la ură și dezbinare la egalitate și la respectarea drepturilor omului și a demnității umane, valori europene atât de importante?”. Comisia a răspuns imediat acestui apel, prin intermediul Grupului de dezbatere al cetățenilor europeni pe tema „Combaterea urii din societate”.

Începând din aprilie 2024, cetățenii s-au reunit pentru a discuta despre cauzele profunde și despre factorii determinanți ai urii, precum și despre modalitățile de abordare a acestora, atât în persoană, cât și online.

Contribuțiile colectate atât de la grupul de dezbatere, cât și de pe [Platforma de implicare civică](https://citizens.ec.europa.eu/participation/processes/tackling-hatred-in-society/f/39/proposals) vor fi luate în considerare de colegiul comisarilor și vor sprijini activitatea viitoare a Comisiei Europene în ceea ce privește combaterea discursurilor de incitare la ură și a infracțiunilor motivate de ură. La o dată ulterioară va avea loc un eveniment de feedback, ocazie cu care factorii de decizie politică din cadrul Comisiei vor prezenta grupului de dezbatere un raport cu privire la modul în care au fost luate în considerare recomandările cetățenilor.

[Recomandările finale](https://citizens.ec.europa.eu/document/download/f924a377-713c-46a4-a92c-a63973b4618e_en?filename=Tackling_Hatred_in_Society_Final_recommendations_EN.pdf) încurajează Comisia să se concentreze în special pe următoarele aspecte:

* Creșterea gradului de conștientizare cu privire la ură și la măsurile și căile de atac existente pentru a o combate, printr-o campanie publică
* Crearea unei platforme la nivelul UE care să combine informații, resurse, măsuri și sisteme de sprijin în ceea ce privește ura
* Cardul UE de navigare în siguranță
* Pregătire pentru toleranță (T4T)
* Consolidarea competențelor sociale și emoționale ale copiilor și ale tinerilor pentru a preveni ura
* Educație pentru fiecare generație și pentru fiecare nație în ceea ce privește comunicarea nonviolentă
* Anunțuri publicitare – Ajutor împotriva urii
* Fiabilitate, fapte și transparență: verificarea și clarificarea finanțării informațiilor
* Europa îți vine în întâmpinare: mijloace media participative pentru cetățeni
* Soluționarea problemei anonimatului online pentru a combate ura
* O singură Europă, o singură definiție: incriminarea discursului de incitare la ură
* Moderarea IA: protejarea platformelor de comunicare socială împotriva discursurilor de incitare la ură
* Sparge bula: promovarea unor perspective diverse pe platformele de comunicare socială
* Ajutor pentru revenirea la sensul vieții
* Instituirea unui comitet de încredere independent
* Având grijă de oameni: combaterea inegalității sociale pentru a combate ura în UE
* Oficiu național pentru combaterea urii în statele membre
* Protocol european de răspuns eficace pentru notificările de infracțiuni motivate de ură
* Răspândirea unei culturi a dezbaterii în școli, inspirată de grupurile de dezbatere ale cetățenilor
* Crearea unor grupuri de dezbatere ale cetățenilor pentru tineri (16-25 de ani) în vederea combaterii urii
* Dezvoltarea de servicii civice voluntare pentru adulți în comunitățile locale

**Context**

În contextul priorității președintei Ursula **von der Leyen** de a construi o democrație europeană pregătită pentru viitor, grupurile de dezbatere ale cetățenilor europeni și instrumentele de implicare online a cetățenilor fac acum parte din viața democratică în UE, fiind unul dintre principalele rezultate ale [Conferinței privind viitorul Europei](https://commission.europa.eu/strategy-and-policy/priorities-2019-2024/new-push-european-democracy/conference-future-europe_ro). Aceste grupuri de dezbatere le oferă cetățenilor posibilitatea de a-și face auzită vocea în procesul de elaborare a politicilor UE.

Criminalitatea și discursul motivate de ură sunt ilegale în temeiul legislației UE - Decizia-cadru din 2008 privind combaterea anumitor forme și expresii ale rasismului și xenofobiei prin intermediul dreptului penal. Comisia dispune de un [set cuprinzător de instrumente de politică](https://commission.europa.eu/strategy-and-policy/policies/justice-and-fundamental-rights/combatting-discrimination/racism-and-xenophobia/combating-hate-speech-and-hate-crime_en) pentru a răspunde discursurilor de incitare la ură și infracțiunilor motivate de ură. Mai mult, Comisia Europeană a adoptat strategii specifice ale UE, cum ar fi [Strategia UE privind combaterea antisemitismului și susținerea vieții evreiești](https://commission.europa.eu/document/6160ed15-80da-458e-b76b-04eacae46d6c_en), [Cadrul strategic al UE pentru egalitatea, incluziunea și participarea romilor](https://commission.europa.eu/document/download/99cc0720-68c2-4300-854f-592bf21dceaf_en?filename=eu_roma_strategic_framework_for_equality_inclusion_and_participation_for_2020_-_2030.pdf), precum și [Planul de acțiune al UE de combatere a rasismului](https://commission.europa.eu/strategy-and-policy/policies/justice-and-fundamental-rights/combatting-discrimination/racism-and-xenophobia/eu-anti-racism-action-plan-2020-2025_en).

Participanții la [grupurile de dezbatere ale cetățenilor europeni](https://citizens.ec.europa.eu/european-citizens-panels_ro) sunt recrutați cu ajutorul unor instrumente care generează în mod aleatoriu numere de telefon mobil valabile. Pentru a se asigura că grupurile de dezbatere reflectă componența sociodemografică a Europei, în cadrul procesului se garantează faptul că recrutarea este reprezentativă pentru diversitatea UE. Se aplică un sistem de cote, pentru a alcătui un grup echilibrat din punctul de vedere al genului și se specifică faptul că tinerii cu vârste cuprinse între 16 și 25 de ani trebuie să reprezinte o treime din grup. Alte caracteristici sociodemografice luate în calcul sunt nivelul de educație, localizarea geografică și ocupația.

Cetățenii lucrează împreună în grupuri mici de 10-15 persoane și în sesiuni plenare. O echipă de facilitare le oferă sprijin, alături de un comitet de experți care oferă contribuții suplimentare. Pe baza discuțiilor, cetățenii formulează recomandări pe care Comisia Europeană să le ia în considerare în definirea politicilor și a inițiativelor. Platforma de implicare civică este o componentă esențială a noului ecosistem de implicare civică, concretizând un angajament asumat în comunicarea ulterioară Conferinței privind viitorul Europei.

**Pentru informații suplimentare**

[Platforma de implicare civică](https://citizens.ec.europa.eu/participation/processes/tackling-hatred-in-society/f/39/proposals)

[Grupul de dezbatere al cetățenilor europeni pe tema „Combaterea urii din societate”](https://citizens.ec.europa.eu/european-citizens-panels/tackling-hatred-society-panel_ro)

[Recomandările](https://citizens.ec.europa.eu/document/download/f924a377-713c-46a4-a92c-a63973b4618e_en?filename=Tackling_Hatred_in_Society_Final_recommendations_EN.pdf)

[Setul de instrumente al Comisiei pentru combaterea discursurilor de incitare la ură și a infracțiunilor motivate de ură](https://commission.europa.eu/strategy-and-policy/policies/justice-and-fundamental-rights/combatting-discrimination/racism-and-xenophobia/combating-hate-speech-and-hate-crime_en)

[Comunicarea comună „Ura nu își are locul aici –](https://commission.europa.eu/document/c60c451c-ccd2-406a-be3a-ef65123f2bb6_en) O[Europă unită împotriva urii”](https://commission.europa.eu/document/c60c451c-ccd2-406a-be3a-ef65123f2bb6_en)

**Citat(e)**

Asistăm la un torent din ce în ce mai mare de mesaje care incită la ură, în special în mediul online. Acestea contribuie și mai mult la polarizarea tot mai mare a societăților noastre și la ruptura democrației. În situațiile cele mai nefavorabile, cuvintele violente pot da naștere unor acțiuni violente. Salut faptul că cetățenii din cadrul Grupului de dezbatere al cetățenilor europeni au recunoscut riscurile discursurilor de incitare la ură și au emis recomandări clare și ambițioase pentru combaterea acestor discursuri de incitare la ură.

*Věra Jourová, vicepreședinta pentru valori și transparență*

Ura reprezintă un risc fundamental pentru democrația noastră. Acest grup de dezbatere al cetățenilor europeni a reunit cetățeni din toate generațiile și din toate colțurile Uniunii Europene. Împreună, într-un spațiu sigur și transparent, ei au deliberat cu privire la acest aspect esențial și au formulat recomandări solide și relevante. Acestea fac apel la o gamă largă de acțiuni, inclusiv în domeniul educației, în domeniul digital și mass-media, în domeniul acțiunilor de sensibilizare și în cel al combaterii dezinformării. Sunt mândră să le împărtășesc președintei von der Leyen și colegilor mei din Colegiul comisarilor europeni. În perspectiva alegerilor europene, democrația noastră din UE nu lasă loc pentru ură.

*Dubravka Šuica, vicepreședinta pentru democrație și demografie*

\*

Doi ani de culoare de solidaritate au apropiat UE, Ucraina și Republica Moldova

În această zi, acum doi ani, Comisia a creat [coridoarele de solidaritate](https://eu-solidarity-ukraine.ec.europa.eu/eu-assistance-ukraine/eu-ukraine-solidarity-lanes_en), în colaborare cu Ucraina și cu Republica Moldova, pentru a îmbunătăți rutele de transport dintre UE, Ucraina și Republica Moldova.

În această zi, acum doi ani, Comisia a creat [coridoarele de solidaritate](https://eu-solidarity-ukraine.ec.europa.eu/eu-assistance-ukraine/eu-ukraine-solidarity-lanes_en), în colaborare cu Ucraina și cu Republica Moldova, pentru a îmbunătăți rutele de transport dintre UE, Ucraina și Republica Moldova ca răspuns la invadarea ilegală a Ucrainei de către Rusia.

Create inițial pentru evitarea blocadei impuse de Rusia în Marea Neagră asupra exporturilor ucrainene de cereale, **coridoarele de solidaritate** au evoluat pentru a acoperi comerțul din toate sectoarele. Ele permit Ucrainei și Republicii Moldova să exporte diverse mărfuri către piețele mondiale, garantând în același timp faptul că importurile esențiale ajung în Ucraina. Pe termen lung, aceste coridoare vor juca un rol esențial în reconstrucția Ucrainei și în integrarea sa deplină în piața unică a UE.

Până în prezent, coridoarele de solidaritate au facilitat **exportul a peste 136 de milioane de tone de mărfuri ucrainene**, în special cereale, minereuri și oțel. Ele au permis, de asemenea, importul a peste 52 de milioane de tone de produse esențiale, precum combustibil, vehicule, îngrășăminte și ajutor militar și umanitar. Aceste coridoare acoperă regiunea Dunării, Polonia, țările baltice și regiunea Mării Adriatice, utilizând căile ferate, căile rutiere și căile navigabile interioare. Deși coridorul ucrainean al Mării Negre, înființat în toamna anului 2023, este esențial, Dunărea și coridorul Polonia-țările baltice rămân de asemenea cruciale pentru importuri, în timp ce Marea Adriatică joacă un rol major în exporturile de produse neagricole ale Ucrainei.

Comisia Europeană și instituțiile financiare internaționale **au mobilizat peste 2 miliarde EUR** pentru aceste coridoare. În decursul ultimilor doi ani, Comisia a coordonat autoritățile și comunitatea transporturilor din UE, din Ucraina și din Republica Moldova pentru a elimina barierele administrative și de infrastructură și pentru a îmbunătăți eficacitatea schimburilor comerciale. Printre priorități se numără gestionarea traficului, procedurile la frontieră și investițiile în infrastructuri și în echipamente logistice. Proiectele majore, precum ameliorarea navigației pe Dunăre și pe Canalul Sulina în direcția Mării Negre, au contribuit la tranziția către un sistem feroviar european interoperabil.

Adina **Vălean**, comisarul pentru transporturi, a declarat: *„Acum doi ani, coridoarele de solidaritate au reorganizat rutele logistice din Europa de Est pentru a permite economiei Ucrainei și celei a Republicii Moldova să funcționeze și să evite o criză alimentară mondială. Până în prezent, ele au generat venituri de aproximativ 50 de miliarde EUR pentru economia ucraineană. În același timp, ele consolidează legăturile economice ale Ucrainei cu UE, cu importuri în valoare de aproximativ 107 miliarde EUR până în prezent. UE a investit în infrastructura de transport din Polonia, din Slovacia, din Ungaria, din România, din Ucraina și din Republica Moldova, ancorând aceste două ultime țări în piața unică și în spațiul de transport al UE. Coridoarele de solidaritate sunt și vor rămâne o opțiune sigură pentru comerțul Ucrainei și al Republicii Moldova cu restul lumii. ”*


Puteți găsi mai multe informații [aici](https://transport.ec.europa.eu/news-events/news/two-years-solidarity-lanes-have-brought-eu-ukraine-and-moldova-closer-together-2024-05-22_en).

*(Pentru informații suplimentare: Adalbert Jahnz – Tel.: +32 2 295 31 56; Anna Wartberger – Tel.: +32 2 298 25 04)*

\*

Comisia obligă Microsoft să furnizeze informații, în temeiul Regulamentului privind serviciile digitale, cu privire la riscurile inteligenței artificiale generative

Comisia obligă Microsoft să furnizeze informații, în temeiul Regulamentului privind serviciile digitale, cu privire la riscurile inteligenței artificiale generative în cadrul motorului său de căutare Bing.

Astăzi, 17 mai, Comisia își intensifică acțiunile de asigurare a respectării legislației împotriva Microsoft. După ce Comisia nu a primit răspuns la cererea sa de informații din 14 martie cu privire la riscurile specifice care decurg din elementele de inteligență artificială generativă ale Bing, mai precis „Copilot in Bing” și „Image Creator by Designer”, acum societatea în cauză trebuie să furnizeze Comisiei informațiile solicitate până la 27 mai.

Prin cererea de informații obligatorie din punct de vedere juridic transmisă astăzi, Comisia solicită Bing să prezinte documente și date interne care nu au fost divulgate în răspunsul anterior al Bing. Cererea de informații se bazează pe suspiciunea că este posibil ca Bing să fi încălcat RSD în ceea ce privește riscurile legate de IA generativă, cum ar fi așa-numitele „halucinații”, diseminarea virală a „deepfake”-urilor, precum și manipularea automatizată a serviciilor care pot induce în eroare alegătorii. În temeiul RSD, [serviciile desemnate](https://digital-strategy.ec.europa.eu/en/policies/list-designated-vlops-and-vloses), printre care și Bing, trebuie să realizeze o evaluare adecvată a riscurilor și să adopte măsuri aferente de atenuare a riscurilor (articolele 34 și 35 din RSD). IA generativă este unul dintre riscurile identificate de Comisie în [orientările](https://ec.europa.eu/commission/presscorner/detail/ro/ip_24_1707)sale privind integritatea proceselor electorale, în special în privința viitoarelor alegeri pentru Parlamentul European din iunie.

În cazul în care Bing nu răspunde în termenul stabilit, Comisia poate impune amenzi de până la 1 % din venitul anual total sau din cifra de afaceri anuală la nivel mondial a furnizorului, precum și penalități cu titlu cominatoriu de până la 5 % din venitul zilnic mediu sau din cifra de afaceri anuală la nivel mondial a furnizorului. De asemenea, Comisia poate impune amenzi de până la 1 % din venitul anual total sau din cifra de afaceri anuală la nivel mondial a furnizorului în cazul în care primește informații incorecte, incomplete sau înșelătoare ca răspuns la o cerere de informații.

În urma desemnării sale ca [motor de căutare online foarte mare](https://digital-strategy.ec.europa.eu/en/policies/list-designated-vlops-and-vloses), Bing trebuie să respecte întregul set de dispoziții introduse de RSD. În acest caz particular, Comisia consideră că presupusele încălcări ale RSD ar putea prezenta riscuri legate de discursul civic și de procesele electorale. În conformitate cu articolul 67 alineatul (3) din RSD, Comisia are competența de a solicita, printr-o decizie, informații suplimentare de la societatea Bing în legătură cu presupuse încălcări.

O cerere de informații este un act investigativ care nu aduce atingere eventualelor măsuri suplimentare pe care Comisia poate decide să le ia sau nu. Pe baza evaluării răspunsurilor, Comisia va aprecia care sunt următorii pași. Aceasta ar putea presupune deschiderea de proceduri oficiale, în temeiul articolului 66 din RSD.

\*

23 mai: Dezbaterea Eurovision între candidații la președinția Comisiei

**Dezbaterea Eurovision dintre candidații la președinția Comisiei Europene va avea loc joi, 23 mai, în hemiciclul Parlamentului de la Bruxelles.**

Evenimentul va avea loc între orele 15.00-16.45 (16.00-17.45 ora României). Uniunea Europeană de Radiodifuziune (EBU), care organizează dezbaterea, a confirmat participarea următorilor candidați: Walter Baier (Austria, Stânga europeană), Sandro Gozi (Italia, Renew Europe Now), Ursula von der Leyen (Germania, Partidul Popular European), Terry Reintke (Germania, Verzii europeni) și Nicolas Schmit (Luxemburg, Partidul Socialiștilor Europeni).

Cei cinci candidați vor dezbate următoarele subiecte:

* Economie și locuri de muncă
* Apărare și securitate
* Climă și mediu
* Democrație și leadership
* Migrație și frontiere
* Inovație și tehnologie

Întrebările vor fi adresate de spectatorii din hemiciclu, de telespectatorii care urmăresc evenimentele organizate de birourile Parlamentului din statele membre ale UE, transmise prin intermediul platformelor de comunicare socială, și de cei doi moderatori. Candidații vor primi, de asemenea, întrebări directe din partea moderatorilor în așa-numitele secvențe „spotlight”, o nouă caracteristică a dezbaterii Eurovision 2024.

Dezbaterea va fi moderată de Martin Řezníček (televiziunea cehă) și Annelies Beck (VRT, Belgia).

Candidații vor vorbi în limba engleză, iar interpretarea simultană va fi asigurată în 24 de limbi.

O tragere la sorți organizată pe 16 mai de EBU în Parlamentul European a stabilit ordinea candidaților pe scena dezbaterii, primul vorbitor pe fiecare subiect și ordinea interviurilor „spotlight”.

Poziția candidaților pe scenă va fi (de la stânga la dreapta): Ursula von der Leyen, Nicolas Schmit, Terry Reintke, Sandro Gozi, Walter Baier.

Primul vorbitor pe fiecare subiect va fi: Nicolas Schmit, Sandro Gozi, Ursula von der Leyen, Walter Baier, Terry Reintke.

Ordinea interviurilor „spotlight” va fi: Nicolas Schmit, Sandro Gozi, Terry Reintke, Ursula von der Leyen, Walter Baier.

Puteți găsi [mai multe informații](https://www.ebu.ch/news/2024/05/eurovision-debate-further-details-announced) despre tragerea la sorți și urmări [o înregistrare](https://multimedia.europarl.europa.eu/en/topic/election-debate-2024_27308) a acesteia.

**Cum puteți urmări dezbaterea Eurovision**

Evenimentul de pe 23 mai va fi difuzat pe [EbS](https://audiovisual.ec.europa.eu/en/) și [EBU](https://www.ebu.ch/home) cu numele participanților pe ecran și alte elemente grafice esențiale. O versiune a dezbaterii fără marcaj pe ecran va fi disponibilă pe [EbS+](https://audiovisual.ec.europa.eu/en/ebs/live/2), dar numai pentru pregătirea programelor de știri, nu pentru difuzarea în direct. Dezbaterea va fi transmisă în direct și pe pagina de internet a Parlamentului [(Centrul multimedia](https://multimedia.europarl.europa.eu/en)) și va fi accesibilă de pe [platformele de distribuție ale EBU](https://www.ebu.ch/home). Nu va fi permisă filmarea independentă a dezbaterii din sală.

Centrul multimedia al Parlamentului va furniza, de asemenea, un canal cu limbaj mimico-gestual internațional și velotip (transcriere în direct în limba engleză), precum și versiuni subtitrate în limbile oficiale ale UE, la cerere, după încheierea dezbaterii. Aceste fișiere vor fi livrate înainte de ora locală 19:00 (20:00 ora României). Dacă sunteți interesați de aceste formate, vă rugăm să adresați o cerere către [AVNewsDesk@europarl.europa.eu](mailto:AVNewsDesk@europarl.europa.eu).

Candidații vor ajunge la intrarea în protocol a Parlamentului European la aproximativ 12:45 (13.45 ora României), când jurnaliștii vor putea filma sosirile. Declarații de presă vor fi organizate în apropierea hemiciclului după eveniment. Atât sosirile, cât și declarațiile de presă vor fi în direct pe EbS și Centrul multimedia. În jurul orei locale 13:45 (14.45 ora României), vor putea fi făcute fotografii în hemiciclu.

**Acreditarea și accesul la dezbaterea Eurovision**

Accesul în hemiciclu pentru a urmări dezbaterea se face numai prin înregistrare prealabilă. Termenul limită pentru înregistrarea jurnaliștilor a fost joi, 16 mai.

Toți jurnaliștii acreditați la nivelul instituțiilor UE și titularii de legitimații anuale de acces eliberate de Parlament vor avea acces în incinta Parlamentului pe baza legitimației pe care o dețin deja, fără a fi nevoie de o acreditare separată.

Toți ceilalți jurnaliști care doresc să aibă acces în Parlament vor trebui să depună o cerere de acreditare pe termen scurt prin intermediul sistemului online [JOUREG](https://jouregfo.secure.europarl.europa.eu/journalist-registration/login). Dacă au deja o legitimație eliberată de PE, aceasta va fi activată de la distanță după ce a fost aprobată pe portalul de înregistrare. În cazul în care nu au o legitimație de presă pentru PE, după ce cererea lor este aprobată în JOUREG, jurnaliștii vor putea să își colecteze legitimația de la [Centrul de acreditare](https://www.europarl.europa.eu/news/en/press-room/accreditation) din fața Parlamentului (Esplanada Solidarność, biroul 01F035).

**Accesul în parcare în ziua dezbaterii Eurovision**

Jurnaliștii care au nevoie de un loc de parcare în Parlament vor trebui să facă o rezervare prin intermediul aplicației IZIX cu câteva zile înainte de eveniment. Cei care nu au aplicația pot [solicita instalarea ei](https://www.europarl.europa.eu/news/ro/press-room/20230202IPR71507/new-access-rules-to-parliament-s-parking-in-brussels) la adresa [book.your.parking@europarl.europa.eu](mailto:book.your.parking@europarl.europa.eu).

\*

Amenințările hibride: Consiliul pregătește terenul pentru desfășurarea echipelor de răspuns rapid în caz de amenințări hibride

Consiliul a aprobat astăzi cadrul de orientare pentru instituirea practică a echipelor UE de răspuns rapid în caz de amenințări hibride. Acesta pregătește terenul pentru desfășurarea unor astfel de echipe la cerere, pentru pregătirea împotriva amenințărilor și a campaniilor hibride și pentru contracararea acestora.

Echipele de răspuns rapid în caz de amenințări hibride reprezintă unul dintre instrumentele esențiale de sprijinire a statelor membre ale UE și a țărilor partenere în contracararea amenințărilor hibride, ca parte a setului de instrumente al UE pentru contracararea amenințărilor hibride. Fiind unul dintre principalele rezultate ale Busolei strategice, acestea vor oferi asistență pe termen scurt, adaptată și specifică, statelor membre, misiunilor și operațiilor din cadrul politicii de securitate și apărare comune (PSAC) și țărilor partenere în combaterea amenințărilor și a campaniilor hibride.

Având în vedere deteriorarea mediului de securitate, caracterizată prin creșterea dezinformării, a atacurilor cibernetice, a atacurilor asupra infrastructurii critice, a instrumentalizării migrației și a ingerințelor în alegeri din partea unor actori răuvoitori, echipele de răspuns rapid în caz de amenințări hibride vor reprezenta o nouă capacitate importantă a UE de a contracara amenințările noi și emergente.

**Context**

Busola strategică pentru securitate și apărare, aprobată de Consiliu în 2022, solicită elaborarea unui set de instrumente al UE pentru contracararea amenințărilor hibride, care să reunească instrumente existente și posibile noi instrumente pentru a detecta o gamă largă de amenințări hibride și a răspunde la acestea. Aceasta include crearea unor echipe ale UE de răspuns rapid în caz de amenințări hibride, adaptabile la diverse amenințări hibride și care să se bazeze pe expertiza civilă și militară sectorială relevantă la nivel național și la nivelul UE.

* [Concluziile Consiliului privind un cadru pentru un răspuns coordonat al UE la campaniile hibride, 21 iunie 2022](https://www.consilium.europa.eu/ro/press/press-releases/2022/06/21/council-conclusions-on-a-framework-for-a-coordinated-eu-response-to-hybrid-campaigns)
* [O Busolă strategică pentru securitate și apărare, 21 martie 2022](https://data.consilium.europa.eu/doc/document/ST-7371-2022-INIT/ro/pdf)
* [Vizitați pagina reuniunii](https://www.consilium.europa.eu/ro/meetings/gac/2024/05/21/)

\*

Accesul public la documentele Consiliului: raportul pentru 2023

Consiliul a aprobat astăzi raportul său pentru 2023 privind accesul public la documente. Raportul descrie tendințele în ceea ce privește punerea în aplicare a Regulamentului nr. 1049/2001 privind accesul public la documentele Consiliului pe parcursul anului trecut și analizează alte aspecte conexe.

**Activități legislative și transparență**

Raportul constată un nivel foarte ridicat de activitate legislativă în 2023, legat de sfârșitul ciclului legislativ. În total, au fost aprobate 98 de mandate de negociere ale Consiliului și au început negocierile pentru aproape toate aceste mandate.

În conformitate cu abordarea convenită privind consolidarea transparenței legislative, toate mandatele, rezultatul negocierilor cu Parlamentul și alte documente principale legate de procedura legislativă au fost făcute publice.

**Registrul public al Consiliului**

Raportul evidențiază, de asemenea, că, la 31 decembrie 2023, registrul public al Consiliului cuprindea peste 505 000 de documente în limba originală. Dintre aceste documente, peste 72% sunt publice și disponibile pentru descărcare.

Pe parcursul anului 2023, au fost adăugate în registru peste 26 000 de documente în limba originală, dintre care aproximativ 70% sunt publice și disponibile pentru descărcare. Este vorba de peste 5 300 de documente legislative, dintre care aproape 81% au fost puse integral la dispoziția publicului, fie direct din momentul difuzării (43%), fie la cerere (38%).

Registrul public al Consiliului a fost consultat de peste 534 000 de ori.

**Cereri de acces la documente**

Oricine poate solicita acces la documentele care figurează în registrul public și nu sunt încă publice. Accesul poate fi refuzat numai în temeiul uneia dintre excepțiile prevăzute în Regulamentul (CE) nr. 1049/2001. Acestea includ, printre altele, necesitatea de a proteja procesul decizional al instituției și interesul public, din perspectiva apărării și a chestiunilor militare și a relațiilor internaționale. În cazul în care se refuză accesul în etapa inițială, se poate depune o cerere de confirmare.

În 2023, numărul cererilor de acces la documentele Consiliului a crescut cu peste 35% față de 2022, în plus față de creșterea de 32% observată în 2022 comparativ cu anul precedent. Consiliul a primit peste 3 700 de cereri inițiale de acces la documente și 40 de cereri de confirmare, fapt care a necesitat analiza a aproximativ 13 900 de documente.

În urma cererilor inițiale și a cererilor de confirmare, s-a acordat acces integral la 79% din documentele solicitate. În plus, 12% din documentele solicitate au fost divulgate parțial.

**Tipuri de cereri**

Similar anilor precedenți, mai mult de jumătate din cererile de acces la documente au provenit din partea reprezentanților diferitelor organizații ale societății civile și ale sectorului privat (31%) și din mediul academic (23%).

Documentele solicitate se refereau la o serie de domenii de politică, în special domeniul justiției și afacerilor interne (18%), al competitivității (12%) și al politicii externe și de securitate comune (9%).

* Raportul anual privind accesul la documente pentru 2023
* [Căutare în registrul public](https://www.consilium.europa.eu/ro/documents-publications/public-register/)
* [Solicitați un document (formular online)](https://www.consilium.europa.eu/ro/documents-publications/public-register/request-document/)
* [Date deschise privind accesul la documente](https://www.consilium.europa.eu/ro/general-secretariat/corporate-policies/transparency/open-data/)
* Consolidarea transparenței legislative (iulie 2020)

\*

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |